title: Yhdysvaltain 7. laivasto

text: 7. laivaston vahvuuteen kuuluu normaalisti 40–50 alusta, 200 lentokonetta ja 20 000 laivaston ja merijalkaväen sotilasta. Aluksista 18 on sijoitettu etulinjan tukikohtiin Japaniin ja Guamille, loput Yhdysvaltain rannikolle noin 17 päivän matkan päähän.


title: Storm Thorgerson

text: Storm Thorgerson (1944 – 18. huhtikuuta 2013) oli brittiläinen graafikko ja valokuvaaja, joka tunnetaan suunnittelemistaan levynkansista. Hän kuului kolmen brittiläisen graafisen suunnittelijan muodostamaan Hipgnosis-ryhmään. Hänen tunnetuin teoksensa lienee Pink Floydin "Dark Side of the Moon" -albumin kansi. Muita artisteja, joille hän on suunnitellut kansia ovat muun muassa AC/DC, Led Zeppelin, Scorpions, Black Sabbath ja Genesis.


title: Sfântu Gheorghe

text: Sfântu Gheorghe (vanha oikeinkirjoitus "Sfîntu Gheorghe", , ) on kaupunki Transilvaniassa Romaniassa. Se on Covasnan piirikunnan pääkaupunki ja Transilvanian unkarilaisten tärkeimpiä keskuksia.


title: Ted Husing

text: Edward "Ted" Britt Husing (27. marraskuuta 1901 Deming, New Mexico – 10. elokuuta 1962) oli yhdysvaltalainen urheiluselostaja, ja eräs alan uranuurtajista.


title: Ted Husing

text: Uransa radiossa Husing aloitti 1924 RCA-WJZ -asemalla voitettuaan koe-esiintymisen 619 osallistujan joukosta. Urheiluselostukset hän aloitti seuraavana vuonna, ja myöhemmin hän teki selostuksia muun muassa CBS:lle ja ABC:lle.


title: Ted Husing

text: Ted Husingilla on tähti Hollywood Walk of Famella.


title: Cherax

text: Cherax on "Parastacidae"-heimoon kuuluva Australaasian alueen sisävesien rapusuku. Suvun lajit asuvat Uuden-Guinean ja Australian alueella puroissa, järvissä ja joissa. Lajeja on noin 50.


title: Miercurea Ciuc

text: Miercurea Ciuc (, ) on kaupunki Transilvaniassa Romaniassa. Se on Harghitan piirikunnan pääkaupunki ja Transilvanian unkarilaisten tärkeimpiä keskuksia. Vuonna 2002 siellä oli 42 029 asukasta, joista 82 % unkarilaisia ja 17 % romanialaisia. Kaupunki on virallisesti kaksikielinen.


title: Music and the Spoken Word

text: Music and the Spoken Word on yhdysvaltalainen radio-ohjelma, jonka ensimmäinen jakso lähetettiin 15. heinäkuuta 1929. Se on Yhdysvaltojen pitkäikäisin yhtäjaksoisesti valtakunnallisesti lähetetty radio-ohjelma. Nykyään ohjelmaa tuottaa Bonneville Communications, ja sitä välittää yli 2 000 radio- ja televisioasemaa. Ohjelman sisältö koostuu pääasiassa Mormonien tabernaakkelikuoron esittämästä musiikista ja hengellisestä sanomasta. Ohjelma lähetetään tavallisesti Salt Laken tabernaakkelista. "Music and the Spoken Word" nimettiin Radio Hall of Fameen vuonna 2010.


title: Marronirapu

text: Marronirapu ("Cherax tenuimanus") on australialainen kapealla kaistalla Lounais-Australiassa elävä sisävesien rapulaji. Ravun maku muistuttaa hummeria, muttei ole yhtä suolainen. Vuonna 1996 rapua kasvatettiin Australiassa noin 30 tonnia, ja sillä oli luksustuotteen luonne.


title: Mormonien tabernaakkelikuoro

text: Mormonien tabernaakkelikuoro on yhdysvaltalainen Salt Lake Cityssä, Utahissa kotipaikkaansa pitävä kuoro. Kuoro koostuu 360 Myöhempien aikojen pyhien liikkeeseen kuuluvasta laulajasta. Kuorolla on oma radio-ohjelmansa "Music and the Spoken Word", jota on esitetty vuodesta 1929 alkaen. Kuoro on saanut nimensä Salt Laken tabernaakkelin mukaan.


title: Cherax quadricarinatus

text: Cherax quadricarinatus on australaasialainen sisävesien rapulaji, jota kutsutaan toisinaan suomenkielisillä nimillä sinipunarapu ja punasaksirapu. Se elää erityisesti Australian Pohjoisterritorion ja Queenslandin alueilla, mutta myös Papua-Uusi-Guineassa. Luonnossa sen elinympäristöä ovat joet ja järvet. Se on hämäräaktiivinen yksineläjä, joka syö pohjalietettä ja -kariketta sekä siinä eläviä pikkueläimiä. Koiraan ja naaraan erottaa siitä, että koiraalla saksien kärjen ulkosyrjä on punainen. Enimmillään rapu voi olla 25 senttimetrin mittainen ja painaa noin 600 grammaa. Lajia syödään ja kasvatetaan ruuaksi, jolloin ne käytetään jo 35–130 grammaisina. Lisäksi sitä pidetään akvaarioissa lemmikkieläimenä.


title: Jappirapu

text: Jappirapu ("Cherax destructor") on Australian makeissa vesissä elävä rapulaji. Se on Australian ravuista laajimmalle levinnyt, yleisin se on Kaakkois-Australiassa, Uuden Etelä-Walesin ja Victorian alueella. Länsi-Australiassa se on ihmisen siirtämä vieraslaji, joka uhkaa siellä kotoperäisiä rapulajeja.


title: Jappirapu

text: Jappirapu on yleensä 10-20 cm:n pituinen, joskus jopa 30 cm. Lajia kasvatetaan ravinnoksi tekoaltaissa. Akvaarioissa pidetään erityistä väriltään poikkeuksellisen sinistä jappirapumuotoa.


title: Saipa FC

text: Saipa FC on iranilainen jalkapallojoukkue Karajin kaupungista, Teheranin provinssista. Se pelaa maansa pääsarjassa Iran Pro Leaguessa.


title: Saipa FC

text: Vuonna 1989 ajoneuvoja valmistava SAIPA perusti jalkapallojoukkueen. Joukkue aloitti 4. divisioonassa, josta se nousi heti 3. divisioonaan. Sarjaporrasta ylemmäs Saipa nousi taas vuonna 1991. Vielä samalla kaudella se fuusioitui toisen seuran kanssa, ja pääsi näin suoraan 1. divisioonaan. Saipa voitti 1. divisioonan heti ensimmäisellä kaudellaan ja nousi samalla Iranin pääsarjaan, joka oli silloin nimeltään Azadegan League. Heti ensimmäisellä kaudellaan 1993–94 Saipa voitti maansa mestaruuden ja Iranin Cupin. Se uusi mestaruutensa vuonna 1995. Saipa putosi kuitenkin hallitsevana mestarina takaisin 1. divisioonaan, mutta nousi takaisin pääsarjaan heti seuraavalla kaudella. Iranin mestaruuden joukkue voitti myös kaudella 2006–2007.


title: Saipa FC

text: Kultaa: 1993–94, 1994–95, 2006–07


title: Saipa FC

text: Pronssia: 1999–00, 2005–06


title: Saipa FC

text: Cupin voitto: 1994–95


title: Lannistumaton laivuri

text: Lannistumaton laivuri on Sanoma Magazines Finlandin kustantama Disneyn eläinmaailman ankkasarjoja käsittelevän "Ankantekijät"-sarjan kymmenes teos. Kaikki teoksen tarinat ovat piirtäneet piirtäjät Freddy Milton ja Daan Jippes. Kirja on julkaistu syksyllä 2008.


title: Antony Hämäläinen

text: Antony Hämäläinen (28. elokuuta 1980 Hämeenlinna) on kreikkalais-suomalainen muusikko ja säveltäjä, joka elää nykyään Yhdysvalloissa. Hänet tunnetaan parhaiten melodisen death metal -yhtye Slaves for Scoresin laulajana. Yhtye lopetti toimintansa loppuvuodesta 2005.


title: Antony Hämäläinen

text: Vuodesta 2007 Hämäläinen on ollut Nightrage -yhtyeen laulajana.


title: Mestari ja muusa

text: Mestari ja muusa on Sanoma Magazines Finlandin kustantama Disneyn eläinmaailman ankkasarjoja käsittelevän "Ankantekijät"-sarjan yhdestoista teos. Kaikki teoksen tarinat on piirtänyt Daniel Branca. Kirja on julkaistu keväällä 2009.


title: Leopold VI (Itävalta)

text: Leopold VI, (k. 1230) tuli Itävallan herttuaksi isänsä Leopold V:n kuoltua 1194. Isän kuollessa valtakunta jaettiin kahdelle pojalle siten, että Leopold sai Styrian ja Ferdinand Itävallan. Ferdinand kuitenkin kuoli 1198 ja valta siirtyi yksin Leopoldille.


title: Leopold VI (Itävalta)

text: Leopold VI:n aikana 1198–1230 Itävalta eli suurta hyvinvoinnin kautta. Kansainvälisessä politiikassa Leopold otti Hohenstaufien puolen ja tuki Filip Schwabilaista. Hän otti osaa ristiretkiin Palestiinassa, Egyptissä ja Etelä-Ranskassa (albigiinejä vastaan) sekä Espanjassa. Leopold yritti luoda oman piispanistuimen Wieniin hallitakseen sitä kautta myös hengellistä elämää, muttei onnistunut.


title: Leopold VI (Itävalta)

text: Puoliso oli Theodora Angelus (k. 1246). Heidän lapsensa oli Agnes (k. 1226), jonka puoliso oli puoliso Albrecht I, Saksin herttua (k. 1261).


title: Suuret setelit (sarjakuva-albumi)

text: Suuret setelit on Ankalliskirjasto-sarjakuvakirjasarjan yhdeksäs osa. Se julkaistiin vuonna 2009. Kirjan kaikki tarinat ovat Carl Barksin käsikirjoittamia ja piirtämiä, ja kaikissa tarinoissa seikkailee Roope-setä.


title: Pimeyden vasen käsi

text:
Pimeyden vasen käsi () on yhdysvaltalaisen kirjailijan Ursula K. Le Guinin tieteisromaani vuodelta 1969. "Pimeyden vasen käsi" oli Le Guinin läpimurtoromaani, ja se voitti muun muassa tunnetut tieteiskirjallisuuden Nebula- ja Hugo-palkinnot vuonna 1970.
Suomeksi teoksen käänsi Kalevi Nyytäjä ja kustansi WSOY vuonna 1976.


title: Pimeyden vasen käsi

text: "Pimeyden vasen käsi" on osa Le Guinin Hain-sarjaa. Teos kertoo Genly Ai -nimisestä miehestä, joka saapuu Gethen (= Talvi)-nimiselle planeetalle neuvotellakseen sen ja edustamansa galaktisen liiton välisestä yhteistyöstä, mutta joka joutuu kuitenkin pian keskelle Gethenin poliittista valtapeliä.


title: Pimeyden vasen käsi

text: Ensin avosylin vastaanotettu Genly joutuu tietämättään mukaan Gethenin kahden valtakunnan väliseen kilpailuun. Hän joutuu pakenemaan "Karhide"n valtiosta naapurimaahan "Orgorey"hin vain tullakseen vangituksi. Genly joutuu pakkotyöleirille, jossa hänet pelastaa varmalta kuolemalta Estraven, Karhiden entinen pääministeri. Kaksikko lähtee uuvuttavalle pakomatkalle planeetan jäätikön poikki. Vaelluksen aikana Genly pohtii muun muassa politiikkaa ja sukupuolta sekä yleensäkin dualismia.


title: Pimeyden vasen käsi

text: Erikoisena taustatekijänä on Gethen-planeetan ihmisten kaksineuvoisuus. Kolme neljäsosaa ajastaan he ovat seksuaalisesti passiivisessa "somer" -tilassa, kunnes säännöllisin välein alkaa "kemmer" eli seksuaalisesti aktiivinen vaihe. Jos sen aikana ei tapahdu hedelmöitymistä, vaiheen päättyessä palataan "somer"iin. Jos taas hedelmöityminen tapahtuu, kyseinen getheniläinen jää naiseksi yhdeksän kuukautta kestävän raskauden, synnytyksen ja kolme vuotta kestävän sylilapsivaiheen ajaksi. Sukupuoliroolista ei yleensä tule totunnaista tapaa eli monen lapsen isä voi olla myös vielä useamman lapsen äiti.


title: Pimeyden vasen käsi

text: Kemmer voidaan estää lääkityksellä ja rangaistusvangeille tehdäänkin yleensä näin. Seuraukset ovat tosin vakavia.


title: Pimeyden vasen käsi

text: Pace Universityn professorin Rebecca Rassin mukaan kirjassa käsitellään muun muassa matkaa eri näkökulmista; perinteinen matkan määritelmä korvautuu päähenkilöiden sisäisellä muutoksella ja kypsymisellä, matkalla omaan itseen ja toiseuteen.


title: Pimeyden vasen käsi

text: Rakkaus on yksi kirjan keskeisistä teemoista. Kirjassa kuvataan monin tavoin mahdotonta rakkautta. Tähän teemaan liittyy myös itsen ja toisen kokeminen, ja toisen muutos osaksi omaa itseä. Kirjan keskeisimmät henkilöt, Genly Ai ja Estraven, ovat kaikin tavoin erilaiset. Genly joutuukin kokemaan ja oppimaan paljon, ennen kuin hän pystyy hyväksymään Estravenin vertaisekseen. Tavallaan Le Guin määrittelee kirjassa uuden tavan rakastaa, tavan joka ei vaadi fyysistä yhtymistä, vaan toisen olennon täydellistä hyväksymistä omana itsenään. Kaksineuvoisuuden myötä sukupuoli ja sukupuolen kokeminen nousee myös tärkeäksi teemaksi.


title: Pimeyden vasen käsi

text: Rass pitää Le Guinin ideaa kaksineuvoisista Getheniläisistä metaforana harmoniasta ja yhdentymisestä. Näkökulma ilmentää Taolaisuuden käsitystä maailmasta. Kirjan tarinassa ponnistellaan kohti henkilökohtaisen, valtiollisen ja kosmisen harmonian löytämistä.


title: Texas Rangers (elokuva)

text: Texas Rangers on Steve Minerin ohjaama western-elokuva vuodelta 2001. Elokuva kertoo Texasin osavaltiossa Yhdysvaltain sisällissodan jälkeen toimineista "rangereista", jotka pyrkivät ottamaan kiinni alueella toimineita rikollisia.


title: Shuhei Nishida

text: Shūhei Nishida (, 21. toukokuuta 1910 Nachikatsuura, Wakayaman prefektuuri – 13. huhtikuuta 1997) oli japanilainen seiväshyppääjä ja kaksinkertainen olympiamitalisti.


title: Shuhei Nishida

text: Nishida voitti seiväshypyssä olympiahopeaa sekä Los Angelesin olympialaisista 1932 että Berliinin olympialaisista 1936. Berliinissä Nishida ja toinen Japanin edustaja Sueo Ōe päätyivät finaalissa tasatulokseen, minkä jälkeen parivaljakolle annettiin mahdollisuus uusia hopeamitalista. Ystävykset kieltäytyivät tästä keskinäiseen ystävyyteensä vedoten. Tilastoja varten Nishidalle annettin hopeamitali ja Ōe suostui vastaanottamaan pronssisen mitalin. Kaksikon pelattua Japaniin he keksivät kuitenkin uuden ratkaisun: mitalit vietiin korusepälle, joka halkaisi mitalit kahtia ja liitti ne uudestaan niin, että muokatuista mitaleista toinen puoli oli pronssia ja toinen hopeaa. Nämä mitalit tunnetaan Japanissa nimellä "Ystävyyden mitalit", ja ne toimivat kestävänä muistutuksena ystävyydestä ja yhteistyöstä.


title: Bilhorod-Dnistrovskyi

text:
Bilhorod-Dnistrovskyi (, , , ) on kaupunki Ukrainan Odessan alueella, Dnestrjoen länsirannalla, Moldovan rajan ja Mustanmeren välillä.
Antiikin kreikkalaiset perustivat nykyisen Bilhorodin alueelle noin vuonna 600 eaa. "Tyras"-nimisen kauppapaikan. Bysanttilaiset rakensivat paikalle linnoituksen ja antoivat sille nimen "Asprocastron", joka merkitsee valkeaa linnaa. Keskiajalla kaupunki kuului Osmanien valtakuntaan, kunnes se liitettiin vuonna 1812 muun Bessarabian tavoin Venäjän keisarikuntaan.


title: Bilhorod-Dnistrovskyi

text: Osana ensimmäisen maailmansodan jälkeen itsenäiseksi julistautunutta Bessarabiaa kaupunki siirtyi vuonna 1918 Romanian alaisuuteen. Toisen maailmansodan yhteydessä se joutui osaksi Neuvostoliittoa ja Ukrainan neuvostotasavaltaa. Neuvostoliiton hajottua kaupunki on kuulunut itsenäiseen Ukrainaan.


title: El Gòtic

text: El Gòtic (usein myös Barri Gòtic) on Barcelonan vanhan kaupungin keskus. Se sijaitsee Ciutat Vellan hallintoalueella. Alueella on paljon keskiaikaisia rakennuksia, ja jäljellä on myös jäänteitä Rooman valtakunnan aikaisista rakennelmista. Monet kaupungin hallinnollisista rakennuksista sijaitsevat Barri Gòticissa.


title: Junkkari (kylä)

text: Junkkari on kylä Kouvolan kaupungissa Junkkarinjärven rannalla. Junkkarissa sijaitsee Natura 2000 -alueeksi määritelty Junkkarinvuori. Junkkarissa on myös Junkkarin ulkoilumaja, joka on Anjalan kaupunginosan latuverkoston keskipiste. Junkkarinvuoren alapuolella sijaitsee Junkkarinjärvi, joka on kesämökkeily- ja virkistyskohde.


title: Junkkari (kylä)

text: Junkkarinvuorella voi harrastaa luonnonratakelkkailua ja ulkoilua polkuverkoston myötä.


title: Muhniemi

text: Muhniemi on kylä Kouvolan kaupungissa. Muhniemellä on asukkaita 760. Kylä kuului aikaisemmin Anjalankosken kaupunkiin ennen sen lakkauttamista vuonna 2009. Muhniemellä oli kyläkauppa ja oli jääkiekkokaukalo sekä katuvalot. Muita merkittäviä paikkoja on Muhniemen hautausmaa sekä Wredebyn lentokenttä. Muhniemen eteläpuolella sijaitsee Ahvion kylä.


title: Taloudellinen sodankäynti

text: Taloudellinen sodankäynti on sodankäynnin muoto, jossa vastustajaa pyritään heikentämään, jopa voittamaan taloudellisin keinoin. Koska termi taloudellinen sodankäynti kuulostaa aggressiiviselta politiikan ja diplomatian kielessä, yleensä sen sijalla käytetään neutraalimpia ja taloudellisen sodankäynnin toimiin viittaavia termejä, kuten esimerkiksi talouspakotteet.


title: Taloudellinen sodankäynti

text: Taloudellinen sodankäynti voi olla taktinen tai strateginen keino vahingon aiheuttamiseksi vastustajan sodankäynnille tai taloudelle. Apuna voivat olla muut sodankäynnin keinot, kuten esimerkiksi kemiallinen ja biologinen sodankäynti. Yksinkertaisimmillaan on kyse suorasta toiminnasta, kuten esimerkiksi lähiseudun viljapeltojen polttamisesta tai vesivarantojen myrkyttämisestä, jotta alueella oleskelevan vastustajan huolto vaikeutuisi. Suurimittainen vastustajan viljapeltojen tuhoaminen pommikoneista pudotettavalla kasvimyrkyllä on jo strategista sodankäyntiä, jolla pyritään yleisesti heikentämään vastustavan osapuolen sodankäynnin lisäksi myös siviilielämää.


title: Taloudellinen sodankäynti

text: Epäsuoran taloudellisen sodankäynnin keinot ja tarkoitusperät ovat usein talouteen sidonnaisempia. Kauppa- ja huoltosaarrot, boikotit, liittolaissuhteiden hoito palkitsemisella, lahjominen, vastustajan talouteen kohdistetut suorat ja keskitetyt iskut ovat kaikki perinteikkäitä taloudellisen sodan keinoja.


title: Taloudellinen sodankäynti

text: Talous on keskeinen osa totaalista sodankäyntiä ja vastustajan talouteen vaikuttava sodankäynti suuntautuu helpommin kotirintamaan, kuin varsinaisella taistelualueella oleviin joukkoihin. Ensimmäisen maailmansodan aikana liittoutuneiden ylläpitämä merisaarto vaikutti Saksan talouteen ratkaisevasti. Maa alkoi kärsiä tarvikepulasta ja lopulta nälänhädästä. Viimeisen sotavuoden aikana Saksan kotirintamalla puhkesi useita levottomuuksia ja kapinoita, jotka lopulta pakottivat maan rauhaan. Sodankäyntiin rintamalla saarrolla ei ollut suurta vaikutusta, sillä ensimmäistä kertaa vuosiin Saksa eteni saavuttaen voittoja taistelukentillä.


title: Taloudellinen sodankäynti

text: Saartojen ja pakotteiden kohteena olevat valtiot käyttävät vastatoimina mm. varjo- ja kulissiyrityksiä, joiden kautta kanavoidaan pakotteita kiertävää kauppaa ja rahaa. Maksuja suoritetaan salattujen pankkitilien välillä. Pakotteita kiertävät kauppaa tekevät valtiot ja yritykset saattavat turvautua tekaistuihin dokumentteihin peitelläkseen viennin ja tuonnin todellista luonnetta. Edelleen salakuljetuksen harhautuskeinoina voivat myös olla kauppatavaran kierrättäminen paikasta toiseen ennen sen saapumista lopulliseen määränpäähänsä, jolloin saarron alaista lastia on vaikeampi seurata ja jäljittää.


title: Taloudellinen sodankäynti

text: Yksi tunnetuista käynnissä olevista tapauksista on Yhdysvaltain ylläpitämä Kuuban kauppasaarto, joka on ollut voimassa vuodesta 1962. Kauppasaarto on laaja ja vaikuttaa kaikkiin Kuuban ja Yhdysvaltain kanssa käyvien yritysten ja valtioiden kauppaan. Saartoa on yritetty purkaa YK:ssa useita kertoja, mutta hankkeet ovat kaatuneet Yhdysvaltain ja joidenkin sen liittolaisten vastustukseen. 188 YK:n jäsenmaata äänesti vuonna 2013 lakkauttamisen puolesta, kun vain Yhdysvallat ja Israel äänestivät saarron ylläpitämisen puolesta. Viimein vuoden 2014 lopulla presidentti Barack Obama ilmoitti Yhdysvaltojen aloittavan toimet saarron purkamiseksi.


title: B. R. Ambedkar

text: Bhimrao Ramji Ambedkar (marathiksi: डॊ.भीमराव रामजी आंबेडकर) ) (14. huhtikuuta 1891 — 6. joulukuuta 1956), tunnettu myös nimellä Babasaheb, oli intialainen nationalisti, juristi, dalitien ihmisoikeuksien ajaja sekä Intian perustuslain pääarkkitehti.


title: B. R. Ambedkar

text: Ambedkar syntyi kastittomaksi eli dalitiksi ja hän tuli tunnetuksi Intian kastilaitoksen kovana arvostelijana. Hän kääntyikin lopulta protestina buddhalaisuuteen. Ambedkar tuli tunnetuksi myös Mahatma Gandhin arvostelijana.


title: Bhabhan sironta

text: Bhabhan sironta on prosessi, jossa elektroni ja positroni siroavat


title: Bhabhan sironta

text: Bhabhan sironnassa sekä alku- että lopputilan hiukkaset ovat elektroni ja positroni. Sironta on nimetty Homi Jehangir Bhabhan mukaisesti.


title: Bhabhan sironta

text: Kvanttisähködynamiikassa (QED) Bhabhan sironnan alimmalle kertaluvulle kaksi erilaista Feynmanin diagrammia. S-kanavan diagrammissa elektroni ja positroni annihiloituvat ja syntyy fotoni, joka siroaa takaisin elektroniksi ja positroniksi. T-kanavan diagrammissa toinen hiukkasista emittoi ja toinen absorboi fotonin, jolloin siis elektroni ja positroni eivät muutu toisikseen, vaan pysyvät samana.


title: Bhabhan sironta

text: Sähköheikossa teoriassa Bhabhan sironnalle alimman kertaluvun Feynmanin diagrammit ovat muutoin samanlaiset kuin QED:ssä, mutta sironnassa esiintyvänä mittabosonina on Z-bosoni eikä fotoni.


title: Bhabhan sironta

text: Bhabhan sirontaa käytetään luminositeetin mittaamiseen LEP:ssä.


title: Bhabhan sironta

text: Møllerin sironta


title: Bromietaani

text: Bromietaani eli etyylibromidi (CHBr) on haloalkaaneihin kuuluva orgaaninen yhdiste. Ainetta käytetään jäähdytysaineena sekä kemianteollisuudessa yhdisteiden etylaatiossa ja liuottimena. Aiemmin sitä käytettiin myös ihmisen nukutusaineena. Bromietaania esiintyy luonnostaan ilmakehässä ja merivedessä mahdollisesti merilevien tuottamana.


title: Bromietaani

text: Huoneenlämpötilassa bromietaani on väritön neste, jolla on eetterimäinen haju sekä maku. Aine reagoi hyvin vahvasti emäksien ja hapettimien sekä muutamien metallien kuten alumiinin ja sinkin kanssa.


title: Bromietaani

text: Bromietaania voidaan valmistaa liittymisreaktiolla. Reaktiossa vetybromidi reagoi eteenin kanssa, jolloin muodostuu bromietaania.


title: Bromietaani

text: Lisäksi bromietaania on mahdollista valmistaa etanolista ja vetybromidin ja rikkihapon seoksesta.


title: Bromietaani

text: Bromietaania käytetään yhdisteiden etyloinnissa. Aineen avulla voidaan muuntaa muun muassa karboksylaattisuolat estereiksi.


title: Bromietaani

text: Bromietaanin ja ammoniakin vesiliuoksen reagoiminen tuottaa etyyliamiinia. Etyyliamiini voi reagoida edelleen ammoniakin kanssa muodostaen di- ja trietyyliamiinia.


title: Bromietaani

text: Bromietaanin hengittäminen aiheuttaa uneliaisuutta ja pahimmillaan tajuttomuuden. Lisäksi suurille pitoisuuksille altistuminen voi aiheuttaa vaurioita keskushermostossa. Aineen on todettu aiheuttavan kohtusyöpää hiirinaaraissa, mutta aineen mahdollisesta karsinogeenisestä vaikutuksesta ihmiseen ei ole varmuutta.


title: Visayas

text: Visayas on yksi Filippiinien kolmesta saariryhmästä. Se sijaitsee Luzonin ja Mindanaon saariryhmien välissä. Visayasiin kuuluu monia saaria. Saarten korkein kohta on Kanlaon (2 345 m). Alueen suurin kaupunki on Cebu City. Saariryhmän pinta-ala on 58 295 km² ja asukasluku noin 17 200 000 asukasta. Väestötiheys on 294,28 as./km².


title: Visayas

text: Pääsaaret ovat:


title: Visayas

text: Visayas jaetaan hallinnollisesti kolmeen alueeseen: Keski-Visayas, Itä-Visayas ja Länsi-Visayas. Alueet jaetaan provinsseihin, joita on 16.


title: Visayas

text:
Länsi-Visayasin merkittävimmät saaret ovat Panay ja läntinen osa Negrosista. Suosittu matkailukohde on Boracayn saari. Alueen pääkaupunki on Iloilo City. Länsi-Visayasin pinta-ala on 20 614 km² ja väkiluku noin 6,8 miljoonaa.
Alueen provinssit ovat:Keski-Visayasin merkittävimmät saaret ovat Cebu, Bohol ja itäinen osa Negrosia. Alueen pääkaupunki on Cebu City. Keski-Visayasin pinta-ala on 15 875 km² ja väkiluku noin 6,4 miljoonaa.
Keski-Visayasin provinssit ovat:Itä-Visayasin merkittävimmät saaret ovat Leyte ja Samar. Alueen pääkaupunki on Tacloban. Itä-Visayasin pinta-ala on 23 432 km².
Alueen provinssit ovat:


title: Oranssiviikunakaija

text: Oranssiviikunakaija ("Cyclopsitta gulielmitertii") on Papua-Uudessa-Guineassa elävä kaijalaji.


title: Oranssiviikunakaija

text: Oranssiviikunakaija on noin 13 cm pitkä ja painaa 28–35 g. Lajista tunnetaan seitsemän alalajia ja muotojen välillä on värieroja. Sen höyhenpuku on yleensä selkäpuolelta vihreä tai vihertävänruskea ja vatsapuolelta kellanvihreä, rinnasta usein oranssi. Naamassa ja kurkussa on valkoista, keltaista tai mustaa kuviointia. Nokka on tummanharmaa, iiris tummanruskea ja koivet vihertävänharmaat. Sukupuolet eroavat pään kuvioinnin perusteella. Nuori lintu muistuttaa enemmän naarasta höyhenpuvultaan, sen rinta on kuitenkin vihreä ja kurkun sivut ovat oranssit.


title: Oranssiviikunakaija

text: Linnut liikkuvat tavallisesti pienissä muutaman yksilön parvissa puiden latvustoissa. Ruokaillessaan ne ovat hiljaisia ja vaikeasti havaittavia, mutta lennellessään ne päästävät kuuluvia kutsuääniä.


title: Oranssiviikunakaija

text: Oranssiviikunakaija elää Papua-Uusi-Guinean rannikoilla ja lähisaarilla sekä Salawatissa ja Arussa. Sen populaatio on kooltaan yli 100 000 yksilöä ja elinympäristön laajuus on 50 000–100 000 neliökilometriä.


title: Oranssiviikunakaija

text: Laji elää sademetsissä ja soistuneissa metsissä, myös muunlaisissa metsäympäristöissä tavallisesti alle 500 m:n korkeudella merenpinnasta.


title: Oranssiviikunakaija

text: Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on yleensä kaksi ja haudonta-aika 18–21 päivää. Poikaset jättävät pesän 40–55 päivän ikäisinä.


title: Oranssiviikunakaija

text: Oranssiviikunakaija syö ainakin hedelmiä, ennen kaikkea viikunoiden siemeniä, sekä kukkien mettä ja mahdollisesti myös hyönteisiä.


title: Jouni Aalto

text:
Jouni Aalto (s. 3. lokakuuta 1988 Tampere) on suomalainen jääkiekkopuolustaja, joka pelaa Suomi-sarja -joukkue Kooveessa. Hän on pelityyliltään peruspuolustaja ja osaa pelata hyvin molempiin suuntiin.
Jouni Aalto on Tampereen Ilveksen kasvatti. Hän pelasi joukkueessa koko junioriuransa ja voitti B-nuorten mestaruuden vuonna 2006. Aalto teki SM-liigadebyyttinsä 14. lokakuuta 2008 ottelussa Rauman Lukkoa vastaan. Hän pelasi SM-liigassa kauden 2008–2009 aikana seitsemän runkosarja- ja yhden playoff-ottelun ilman tehopisteitä. Aalto oli tehoilla 3+9=12 Ilveksen A-nuorten tehokkain puolustaja. Hän teki huhtikuussa 2009 vuoden mittaisen liigasopimuksen Ilveksen kanssa.


title: Jouni Aalto

text: Kauden 2009–2010 Aalto pelasi lähes kokonaan lainalla Mestis-joukkue Lempäälän Kisassa. Hän edusti Ilvestä yhdessä SM-liigan ottelussa sekä yhdessä A-nuorten SM-liigan ottelussa. Aalto teki LeKissä 37 runkosarjaottelussa kaksi syöttöpistettä ja kevään 2010 pudotuspeleissä syntyi kahdeksassa ottelussa tehot 1+2=3. LeKi sijoittui neljänneksi hävittyään pronssiottelussa KooKoolle lukemin 4–2.


title: Jouni Aalto

text: Elokuussa 2010 Aalto lähti opiskelemaan Vaasaan ja hän teki samalla vuoden mittaisen sopimuksen Vaasan Sportin kanssa. Joulukuussa 2010 Aalto kävi kahden ottelun lainalla Suomi-sarjajoukkue Kokkolan Hermeksessä. Keväällä 2011 hän voitti Sportissa Mestiksen mestaruuden.


title: Jouni Aalto

text: Kesällä 2011 Aalto voitti rullakiekon Suomen mestaruuden tamperelaisen Koovee Rollersin paidassa ja edusti Suomea lajin MM-kisoissa. Vuonna 2012 Aalto sai värisuoran voittamalla MM-pronssia, SM-hopeaa ja Major League Roller Hockey Europen järjestämän seurajoukkueiden Summer Cupin. Summer Cupissa Aalto valittiin turnauksen tähdistökentälliseen.


title: Kim Rantala

text: Kim Tapani Rantala (tunnetaan myös nimellä Kasio Rantala) (s. 1971) on suomalainen kosketinsoittaja. Hän on soittanut Ma Baker's Soul Factory Bomfunk MC’s, Amorphis, Giant Robot, Nuspirit Helsinki, Reino & The Rhinos, The Five Corners Quintet ja Jätkäjätkät -yhtyeissä sekä myös Jonna Tervomaan ja Sami Saaren yhtyeissä.


title: Kim Rantala

text: Rantala toimii 3rd Rail Musicilla tuottajana. Hän vastaa miksauksesta, biiteistä ja masteroinnista.


title: Pasquale Marino

text: Pasquale Marino (s. 13. heinäkuuta 1962) on italialainen jalkapallovalmentaja ja entinen keskikenttäpelaaja. Kesäkuusta 2018 lähtien hän on toiminut Spezian päävalmentajana.


title: Pasquale Marino

text: Marinoa on pidetty yhtenä Italian lupaavimmista valmentajista ja hän on tunnettu 3-4-3 taktiikastaan, joka on tullut tunnetuksi mm. Zdeněk Zemanin käyttämänä.


title: Pasquale Marino

text: Marino aloitti peliuransa kotikaupungissaan SC Marsalan joukkueessa. Hänen peliuransa ei ollut erityisen menestyksekäs eikä hän koskaan pelannut Serie C1:tä korkeammalla. Ura kesti kuitenkin lähes 20 vuotta ja Marino lopetti pelaajana kauden 1996/97 jälkeen Calcio Cataniassa.


title: Pasquale Marino

text: Marino aloitti valmentajana 1997 Serie D:ssä pelanneessa FC Milazzossa. Debyyttikausi oli menestyksekäs ja seura sijoittui sarjassa toiseksi. Läpimurtonsa hän teki kuitenkin ACD Paternòssa luotsaten seuran kahteen perättäiseen nousuun Serie D:ssä ja Serie C1:ssä vuosina 2000–2002. Hän siirtyi seurasta US Foggiaan, jonka kanssa hän nousi Serie C1:een.


title: Pasquale Marino

text: Kaudella 2004/05 Marino debytoi Serie B:ssä valmentajana noustuaan AC Arezzon peräsimeen. Hän sai kuitenkin potkut seurasta jo kauden puolivälissä.


title: Pasquale Marino

text: 2005 Marino siirtyi entisen seuransa Calcio Catanian päävalmentajaksi. Ensimmäisellä kaudellaan Marino luotsasi "rossoblun" takaisin Serie A:han yli 20 vuoden tauon jälkeen. Pelillisesti loistavasti alkanutta kautta 2006/07 varjostivat Catania-fanien väkivaltaisuudet. Sisilian derbyssä tapahtunut poliisin puukotus oli Catanialle kova isku ja joukkue vajosi putoamiskamppailuun. Marino kuitenkin pelasti seuran putoamiselta, mutta jätti työnsä Sisiliassa kauden jälkeen.


title: Pasquale Marino

text: Pian Cataniasta lähtönsä jälkeen Marino allekirjoitti nelivuotisen sopimuksen Udinese Calcion kanssa. Debyyttikaudellaan Udinesessä Marino johdatti seuran hienosti Serie A:ssa seitsemänneksi. Kausi 2008/09 alkoi vielä paremmin, mutta vuodenvaihteen tienoilla suunta kääntyi ja Udinese on vajonnut sarjataulukossa kohti keskikastia. UEFA Cupissa seura eteni aina puolivälieriin, joissa saksalaisseura SV Werder Bremen oli kuitenkin vahvempi yhteismaalein 6–4.


title: Pasquale Marino

text: Joulukuussa 2009 Marino sai potkut tehtävistään Udinesen päävalmentajana. Hänen tilalleen palkattiin Gianni De Biasi. De Biasi ei kuitenkaan onnistunut parantamaan Udinesen asetelmia Serie A:ssa ja helmikuun puolivälissä seura palkkasi Marinon takaisin päävalmentajaksi. Marino pelasti seuran putoamiselta, mutta toukokuussa seura ilmoitti ettei hän jatka enää seuran päävalmentajana kauden jälkeen.


title: Pasquale Marino

text: Kesäkuun alussa 2010 Marino siirtyi odotetusti Parman päävalmentajaksi. Kausi ei kuitenkaan sujunut odotusten mukaisesti ja Marino sai potkut huhtikuun alussa 2011 Parman majaillessa vasta sijalla 15, vain kaksi pistettä putoamisviivan yläpuolella.


title: Pasquale Marino

text: Jouluna 2011 Marino palasi valmennustehtäviin, kun Serie A:ssa kymmenentenä majaillut Genoa CFC ilmoitti palkanneensa hänet uudeksi päävalmentajakseen. Marinon johdolla Genoa ei pelannut toivotulla tavalla, vaan vajosi sarjataulukossa kohti putoamisviivaa. Seurajohto erotti Marinon huhtikuun alussa 2012 Genoan ollessa sijalla 16.


title: Pasquale Marino

text: Kesäkuussa 2013 Marinosta tuli Serie B:hen pudonneen Pescaran päävalmentaja. Hänet erotettiin helmikuussa 2014 ja saman vuoden kesällä hän siirtyi Vicenzan päävalmentajaksi. Marino valmensi Vicenzaa kaksi kautta Serie B:ssä, muttei onnistunut nostamaan seuraa liigatasolle. Kesäkuussa 2016 hän siirtyi Serie B:hen pudonneen Frosinonen päävalmentajaksi. Marinon johdolla Frosinone taisteli suorasta noususta takaisin Serie A:han, mutta joukkue putosi aivan kauden lopussa kärjestä sarjakarsintoihin. Karsinnoissa joukkue hävisi yllättäen Carpille ja Marino jätti tehtävänsä kauden jälkeen.


title: Pasquale Marino

text: Lokakuussa 2017 Marinosta tuli Brescia Calcion päävalmentaja. Pesti päättyi potkuihin jo tammikuussa 2018.


title: Pasquale Marino

text: Kesäkuussa 2018 Marinosta tuli Serie B:n Spezian päävalmentajana.


title: Viikunakaija

text: Viikunakaija ("Cyclopsitta diophthalma") on pienikokoinen oseanialainen kaijalaji. Lajin entinen tieteellinen sukunimi oli "Opopsitta".


title: Viikunakaija

text: Viikunakaija on 13–16 cm pitkä ja painaa 42–55 g. Lajista tunnetaan seitsemän alalajia ja muotojen välillä on värieroja. Sen höyhenpuku on pääosin vihreä, vatsapuolelta vaaleampi. Päässä ja kurkussa on punaista, sinistä ja mustaa kuviointia. Nokka on harmaa ja kärjestä musta, iiris tummanruskea ja koivet vihertävänharmaat. Sukupuolet eroavat pään kuvioinnin perusteella siten että naaraalta enimmäkseen puuttuu punainen väri. Nuori lintu muistuttaa naarasta.


title: Viikunakaija

text: Linnut liikkuvat tavallisesti pareittain tai pienissä muutaman yksilön parvissa puiden latvustoissa. Ruokaillessaan ne ovat hiljaisia ja vaikeasti havaittavia, mutta lennellessään ne päästävät kuuluvia kutsuääniä. Yöksi ne kokoontuvat tiettyihin yöpymispuihin, joissa voi yöpyä pari sataa yksilöä.


title: Viikunakaija

text: Viikunakaija elää Papua-Uusi-Guineassa, ei kuitenkaan sisämaan korkeimmassa vuoristossa, ja lähisaarilla sekä paikoin Australian itä- ja koillisosissa. Sen populaatio on kooltaan noin 100 000 yksilöä ja elinympäristön laajuus on 50 000–100 000 neliökilometriä. Australialainen alalaji "coxeni" on äärimmäisen uhanalainen.


title: Viikunakaija

text: Laji elää alavien maiden sademetsissä ja myös muunlaisissa metsäympäristöissä alle 1 600 m:n korkeudella merenpinnasta.


title: Viikunakaija

text: Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on 21 päivää. Poikaset jättävät pesän 27–52 päivän ikäisinä.


title: Viikunakaija

text: Viikunakaija syö ainakin hedelmiä, ennen kaikkea viikunoiden siemeniä, sekä kukkien mettä, sieniä, jäkälää ja hyönteisten toukkia.


title: Gorgonops

text: Gorgonops (nimen merkitys: "”gorgonkasvo”") on sukupuuttoon kuollut Gorgonopsiaan kuuluva terapsidisuku, joka eli myöhäisellä permikaudella. Sukuun kuuluu nykykäsityksen mukaan kuusi lajia, mutta niistä vain yksi, "Gorgonops torvus", tunnetaan hyvin. Tämän lisäksi se on ensimmäisiä tieteelle kuvattuja nisäkkäitä edeltäneitä terapsideja. "Gorgonopsin" fossiileja on löydetty Afrikasta, erityisesti Etelä-Afrikasta.


title: Gorgonops

text: "Gorgonops" oli keskikokoinen Gorgonopsian jäsen; se oli 1,2 metriä pitkä, ja sen kallon pituus on noin 22 cm. "Gorgonopsilla" oli muiden Gorgonopsian jäsenten tavoin pitkät ns. sapelihampaat. Jotkut tutkijat ovat väittäneet "Gogonopsin" olleen tasalämpöinen, mutta teoriaa ei ole kyetty todistamaan.


title: Gorgonops

text: "Gorgonops" saalisti todennäköisesti dikynodontteja ja matelijoita, joiden kanssa se jakoi elinympäristönsä. Kivettyneistä ulosteista koproliiteistä, jota ovat todennäköisesti "Gorgonopsin" tai "Aelurognathusin" jäljiltä, on löydetty eläinten jäänteitä, jotka mitä todennäköisimmin kuuluvat nopeasti kasvaneille dikynodonteille ja hitaasti kasvaneille matelijoille.


title: Enemmän kuin koko tuotanto

text: Enemmän kuin koko tuotanto on suomalaisen Sensuuri-yhtyeen kokoelmalevy, joka julkaistiin 29. huhtikuuta 2009. Kokoelma sisältää yhtyeen koko levytetyn tuotannon, eli "Hulinaa"-albumin, kaikki singlet, alkuperäisdemot sekä aiemmin julkaisemattoman kappaleen "Tänään ja huomenna".


title: .ug

text: .ug on Ugandan Internet-maakoodi verkkotunnuksia varten. Tunnus otettiin käyttöön vuonna 1995 ja sitä sponsoroi Uganda Online.


title: .ug

text: Perinteisesti rekisteröinnit tehdään seuraavien toisen asteen aliverkkotunnusten alle:


title: .ug

text: Tällä hetkellä rekisteröinnit tehdään suoraan toiselle asteella.


title: Alexz Johnson

text: Alexzandra Spencer Johnson (s. 4. marraskuuta 1986) on kanadalainen näyttelijä, laulaja ja lauluntekijä. Hän on parhaiten tunnettu Gemini Awardin voittajaroolista Jude Harrisonina teinidraamasarjassa "Hetkessä tähdeksi" ja sarjan neljällä soundtrackilla laulamisesta. Alexz on ollut ehdolla Gemini Awardissa kolmesti ja hän voitti Geminin lokakuussa 2008. Hän on myös tunnettu rooleistaan "Final Destination – viimeinen määränpää 3:ssa" ja "So Weirdissa" ja vierailustaan "Smallvillessä".


title: Alexz Johnson

text: Johnson syntyi Brittiläisen Kolumbian New Westminsterissä. Hän oli kuudes kymmenlapsisen perheen lapsista. Hänen siskonsa Jana on näyttelijä ja veli Brendan on muusikko.


title: Alexz Johnson

text: Kolmevuotiaana hän aloitti laulamisen ensin perheelleen ja kuusivuotiaana Johnson meni ensimmäisille laulutunneilleen. Yksitoista vuotiaana Johnson voitti laulukilpailun, jonka palkintona oli laulaa kanadan kansallislaulu paikallisessa televisiossa. Kun Johnson oli kolmentoista hän osallistui disney sarja So weirdin koekuvauksiin, jossa haettiin sarjan viimeiselle kaudelle päähenkilöä, joka osaisi myös laulaa.


title: Alexz Johnson

text: Johnson sai roolin Anniena. Hän innostui myös kirjoittamaan lauluja roolihahmolleen. Sarjan lopettamisen jälkeen Alexz jatkoi laulujen kirjoittamista ja vuonna 2002 parin näyttelemistyön jälkeen hän keskittyi musiikin tekemiseen.


title: Alexz Johnson

text: Vuonna 2004 Johnson lähetti televisiosarja in tekijöille videonauhan heidän uuden sarjansa "Hetkessä tähdeksi" pääroolia varten. Ensimmäinen video nauha, jonka ohjelman tuottaja Stephen Stohn näki oli Alexz'in ja hän oli varma siitä, että tämä on se tyttö, jota he etsivät. Alexz nappasi roolin Judena ja hän lauloi lauluja kaikissa ohjelman neljässä soundtrackissä ja hän kirjoitti viisi kappaletta 1–2 kauden soudrackeille, mutta 3–4 kauden soudrackeille hän ei kirjoittanut kappaleita, koska hänen piti kirjoittaa soolo albumiaan varten kappaleita.


title: Alexz Johnson

text: Vuonna 2006 Johnson sai roolin kauhuelokuvasta "Viimeinen määränpää 3" ja vuonna 2007 hän näytteli Devil's Diary nimisessä elokuvassa. Vuonna 2008 "Hetkessä tähdeksi" -sarja loppui ja Johnson alkoi levyttää sooloalbumiaan, joka ilmestyi vuonna 2010.


title: .sv

text: .sv on El Salvadorin Internet-maakoodi verkkotunnuksia varten. Tunnus otettiin käyttöön vuonna 1994 ja sitä hallinnoi ja sponsoroi SVNet.


title: .sv

text: Alidomainit:


title: .pr

text: .pr on Puerto Ricon vuonna 1989 käyttöön ottama Internet-maakoodi verkkotunnuksia varten. Verkkotunnuksia hallinnoi "Gauss Research Laboratory Inc" (GRL-INC).


title: Kaunoviikunakaija

text: Kaunoviikunakaija ("Psittaculirostris desmarestii") on Papua-Uudessa-Guineassa elävä kaijalaji.


title: Kaunoviikunakaija

text: Kaunoviikunakaija on noin 18 cm pitkä ja painaa 108–126 g. Lajista tunnetaan kuusi alalajia ja muotojen välillä on värieroja. Sen höyhenpuku on pääosin vihreä, vatsapuolelta vaaleampi. Otsa on oranssinpunainen, päälaki oranssinkeltainen, silmän alla ja rinnassa on sinistä, poski on vihreä, siiven alapeitinhöyhenet ovat sinivihreät ja siipisulkien alapinnassa on keltainen vyö. Nokka on tummanharmaa, iiris tummanruskea ja koivet vihertävänharmaat. Nuoren linnun päälaki on himmeän keltainen.


title: Kaunoviikunakaija

text: Kaunoviikunakaija elää Papua-Uusi-Guinean etelä-, itä- ja länsiosissa sekä Salawatin ja Batantan saarilla. Sen populaatio on kooltaan noin 150 000 yksilöä ja elinympäristön laajuus on 50 000–100 000 neliökilometriä.


title: Kaunoviikunakaija

text: Laji elää alavien maiden sademetsissä ja myös muunlaisissa metsäympäristöissä alle 1 600 m korkeudella merenpinnasta.


title: Kaunoviikunakaija

text: Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on 25 päivää. Poikaset jättävät pesän kahdeksan viikon ikäisinä.


title: Kaunoviikunakaija

text: Kaunoviikunakaija syö hedelmiä, ennen kaikkea viikunoiden siemeniä, sekä kukkien mettä ja mahdollisesti hyönteisten toukkia.


title: Texas Rangers

text: Texas Rangers voi tarkoittaa ainakin seuraavia:


title: Valdemar

text: Valdemar tai Waldemar on skandinaavinen miehen etunimi, joka alkujaan on muunnelma slaavilaisesta nimestä Vladimir, joka tarkoittaa rauhanruhtinasta.


title: Valdemar

text: Pohjoismaihin nimen toi alkujaan Tanskan hallitsija Valdemar I (k. 1182), jonka äidin isoisä oli ollut Novgorodin, myöhemmin Kiovan hallitsija Vladimir Suuri.


title: Valdemar

text: Suomen almanakassa Valdemarin nimipäivä oli 2. kesäkuuta vuosina 1742–1749. Nykyään se on 18. huhtikuuta, kuten se oli jo vuosina 1795–1796 sekä myöhemmin vuosina 1908–1928. Vuonna 1929 se korvattiin suomenkielisessä almanakassa lyhentymämuodolla Valto, mutta vuodesta 1984 lähtien samalla päivällä ovat olleet sekä nimet Valto että Valdemar. Vuoden 2009 loppuun mennessä nimi Valdemar on Suomessa annettu 19 360 ja Waldemar 2024 miehelle sekä kumpikin myös alle kymmenelle naiselle.


title: Koripallon Euroopan-mestaruuskilpailut 2009

text: Vuoden 2009 koripallon EM-kisat järjestettiin Puolassa 7. syyskuuta - 20. syyskuuta 2009. Nämä olivat toiset Puolassa pidetyt EM-kisat.


text: Kisoihin osallistui 16 joukkuetta ja otteluja pelattiin seitsemässä eri hallissa.


text: Lohkojen voittajat ja kolme parasta toiseksi tullutta pääsi jatkoon. Seuraavat kuusi joukkuetta menivät lisäkarsintaan, jonka voittaja pääsi osallistumaan EM-kisoihin 2009. Lohkojen viimeiset joutuivat karsimaan A-divisioona paikastaan. 2 huonointa joukkuetta joutui putoamaan B–divisioonaan.


text: Lohkojen arvonta suoritettiin 8. marraskuuta 2008 Varsovassa.


text:
7. syyskuuta 2009
8. syyskuuta 2009
9. syyskuuta 2009


text:
11. syyskuuta 2009
13. syyskuuta 2009
15. syyskuuta 2009


text:
12. syyskuuta 2009
14. syyskuuta 2009
16. syyskuuta 2009


title: Ton (Italia)

text: Ton on kunta ja kylä Italiassa, Trenton maakunnassa. Kunnassa on asukkaita noin 1 300, ja sen pinta-ala on 26,4 neliökilometriä. Trenton kaupunki on Tonista noin 20 kilometriä etelään.


title: Partaviikunakaija

text: Partaviikunakaija ("Psittaculirostris edwardsii") on Uudessa-Guineassa elävä kaijalaji.


title: Partaviikunakaija

text: Partaviikunakaija on noin 18 cm pitkä ja painaa noin 105 g. Sen höyhenpuku on pääosin vihreä, vatsapuolelta hieman vaaleampi. Kurkku ja rinta ovat punaiset, päälaki kellanvihreä, poski kellahtava, silmän takana ja niskassa on tumma juova, rinnan poikki kulkee sini-musta raita, siiven alapeitinhöyhenet ovat sinivihreät ja siipisulkien alapinnassa on keltainen vyö. Nokka on tummanharmaa, iiris punainen ja koivet harmaat. Kurkun ja posken höyhenet ovat kapeita ja pidentyneitä. Sukupuolet ovat muuten samanvärisiä, mutta naaraalla on leveä tummansininen vyö rinnan yläosassa ja rinta on enimmäkseen kellahtava. Nuori lintu muistuttaa enemmän naarasta ja sen iiris on punaruskea.


title: Partaviikunakaija

text: Partaviikunakaija elää Uuden-Guinean koilliosassa. Sen populaatio on kooltaan yli 100 000 yksilöä ja elinympäristön laajuus on 20 000–50 000 neliökilometriä.


title: Partaviikunakaija

text: Laji elää alavien maiden tuoreissa metsissä, myös ihmisasutuksen läheisyydessä alle 800 m:n korkeudella merenpinnasta.


title: Partaviikunakaija

text: Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on noin 25 päivää. Poikaset jättävät pesän kahdeksan viikon ikäisinä.


title: Partaviikunakaija

text: Partaviikunakaija syö hedelmiä, ennen kaikkea viikunoiden siemeniä, sekä kukkien mettä ja mahdollisesti hyönteisten toukkia.


title: Sporminore

text: Sporminore on kunta ja kylä Trenton maakunnassa, pohjoisessa Italiassa. Kunnan asukasluku on noin 710, ja pinta-ala 17,5 neliökilometriä. Väestötiheys on 41 as./km².


title: Kauppatapa

text: Kauppatapa on liiketoiminnassa käytössä oleva ja ajan myötä vakiintunut menettelytapa, jota pidetään kohtuullisena ja tarkoituksenmukaisena sekä oikeusjärjestyksen mukaisena. Kauppatapa on liike-elämän piirissä noudatettavaa tapaoikeutta. Sen synonyymeja ovat liiketapa sekä vanhahtavat nimitykset kauppiastapa, (kauppa)usanssi ja (kauppa)kutyymi. Kauppatavat täydentävät lainsäädäntöä ja niitä noudatetaan, kun sovitaan tavaran laadusta, määrästä, pakkauksesta, hinnasta, maksutavasta , toimitusajasta ja toimitustavasta. Kauppatapa voi syrjäyttää tahdonvaltaiset oikeussäännökset, mutta ei pakottavia oikeussäännöksiä.


title: Kauppatapa

text: Jotkin kauppatavat ovat peräisin 1500-luvulta, mutta useimmat on luotu vasta 1900-luvulla. Kansainvälinen kauppakamari ja kansalliset toimielimet, kuten Suomessa Keskuskauppakamari, rekisteröivät, tulkitsevat ja vahvistavat kaupan menettelytapoja. Kauppatavan vahvistaminen on toimenpide, jolla sen olemassaolo ja vakiintuneisuus todetaan sellaiseksi, että sitä voidaan pitää velvoittavana. Kauppatapalausuntoja antavat kauppakamarit ja Keskuskauppakamarin liiketapalautakunta, joka ylläpitää rekisteriä annetuista lausunnoista.


title: Kauppatapa

text: Kaupankäynnissä on lähtökohtana vallitseva kauppatapa ja vain poikkeuksellinen menettely on mainittava sopimuksessa. Kauppatapa ei välttämättä ole kohtuullisin ja tarkoituksenmukaisin menettelytapa, mutta se ei kuitenkaan saa olla kohtuuton ja epätarkoituksenmukainen. Tyypillisimmät kauppatavat liittyvät tavaroiden kauppaan, jossa niistä käytetään vakiintuneita toimituslausekkeita ja lyhenteitä.


title: Kauppatapa

text: Hyvä liiketapa on tunnollisen ja rehellisen elinkeinonharjoittajan tai yrityksen taloudellisessa toiminnassa noudattama hyvä tapa, jonka asiakkaat ja kilpailijat hyväksyvät. Liiketoimi saattaa olla hyvän liiketavan vastainen, vaikka se ei ole aiheuttanut kenellekään konkreettista vahinkoa. Käsite on keskeisessä asemassa arvioitaessa vilpillistä kilpailua, josta on säädetty laki sopimattomasta menettelystä elinkeinotoiminnassa (1061/1978). Lainsäädännössä ei määritellä hyvää liiketapaa yksiselitteisesti, vaan tulkinta-apua on etsittävä elinkeinoelämän itsesääntelystä. Itsesääntelyn muotoja ovat muun muassa Kansainvälisen kauppakamarin hyväksymät säännöt, kuten mainonnan kansainväliset perussäännöt, ja Keskuskauppakamarin liiketapalautakunnan lausunnot. Viime kädessä hyvää liiketapaa tulkitsee tuomioistuin, varsinkin markkinatuomioistuin.


title: Kauppatapa

text: Hyvän liiketavan perusta on elinkeinoelämän yleisesti hyväksytyissä toimintatavoissa, eikä niinkään lainsäädännössä, joka ei sisällä säännöksiä uusien markkinointikeinojen aikaansaamista tilanteista. Lisäksi arvostusten muuttuminen saattaa tehdä aiemmin hyväksytystä toimesta hyvän liiketavan vastaisen tai aiemmin vailla hyväksyntää olleesta toimesta hyväksytyn.


title: Keith Gretzky

text: Keith Edward Gretzky (s. , Ontario, Kanada) on entinen kanadalainen jääkiekkoilija. Hän on Wayne Gretzkyn pikkuveli. Waynen pikkuveljistä myös Brent pelasi jääkiekkoa. Keith Gretzky pelasi jääkiekkoa eri alasarjoissa Pohjois-Amerikassa (AHL, IHL, ECHL), Suomessa (I-divisioona) ja Britanniassa (BHL).


title: Sojuz TM-6

text:
Soyuz TM-6 oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 29. elokuuta 1988 ja se laskeutui maahan 21. joulukuuta 1988.
Laukaistiin avaruusasemalle


title: Sojuz TM-6

text: Laskeutuivat maahan


title: Irianinviikunakaija

text: Irianinviikunakaija ("Psittaculirostris salvadorii") on Papualla elävä kaijalaji. Laji on nimetty italialaisen lintutieteilijän Tommaso Salvadorin kunniaksi.


title: Irianinviikunakaija

text: Iriaininviikunakaija on noin 19 cm pitkä ja painaa noin 118 g. Sen höyhenpuku on pääosin vihreä, vatsapuolelta vaaleampi. Otsassa ja silmän takana on sininen täplä, rinnassa leveä oranssinpunainen vyö sekä posket ja kurkku keltaiset. Sukupuolet ovat hieman erivärisiä ja nuoret linnut muistuttavat enemmän naarasta.


title: Irianinviikunakaija

text: Linnut liikkuvat pareittain tai pienissä parvissa ja pesivät yhdyskunnittain.


title: Irianinviikunakaija

text: Irianinviikunakaija elää Papuan pohjoisosassa Geelvink Bayn ja Humboldt Bayn välillä. Sen populaatio on kooltaan noin 10 000 yksilöä. Lajin kanta on taantunut maankäytön muutosten, metsien hakkuiden sekä lemmikiksi pyydystämisen takia. Vuosien 1985–1990 välillä Indonesiasta vietiin lemmikiksi 1 582 yksilöä.


title: Irianinviikunakaija

text: Laji elää alavien maiden tuoreissa metsissä alle 400 m:n korkeudella merenpinnasta.


title: Irianinviikunakaija


title: Irianinviikunakaija

text: Iriaininviikunakaija syö hedelmiä, ennen kaikkea viikunoiden siemeniä, sekä kukkien mettä ja kukkia.


title: Taio

text: Taio on kylä Trenton maakunnassa, Pohjois-Italiassa. Taio oli itsenäinen kunta 31.12.2014 saakka. 1.1.2015 lähtien se on ollut osa viiden kunnan perustamaa Predaian kuntaa. Taion kunnassa oli 31.12.2013 asukkaita 3 032 ja sen pinta-ala oli 11,31 km² ja asukastiheys 267 as./km². Kylä sijaitsee noin 30 kilometriä alueen pääkaupungista, Trentosta, pohjoiseen.


title: Täynnä Tarmoa

text: Täynnä Tarmoa (eng. Basket Case) on Oskari Pastilan ohjaama dokumenttielokuva vuodelta 2009. Elokuva kertoo pikkukaupungin koripalloseura Porvoon Tarmosta kaudella 2006–2007 ja sen organisaatiosta. Elokuvan on tuottanut Kuvaputki Oy ja Yleisradion Dokumenttiprojekti. Elokuvan ensi-iltaa hidasti rikosilmoitus.


title: Täynnä Tarmoa

text:
Elokuva esitettiin DocPoint-festivaaleilla 25. tammikuuta 2009, ja se nousi yleisön suosikiksi. Elokuva oli tarkoitus esittää helmikuussa 2009 Yle TV2:ssa, mutta esitys televisiossa siirtyi elokuvan päästyä teatterilevitykseen.
Elokuvan ensi-ilta elokuvateattereissa oli 1. toukokuuta 2009. Televisiossa dokumentti ensiesitettiin 21. lokakuuta 2009.


title: Täynnä Tarmoa

text: Koripalloseura Porvoon Tarmo halusi alun perin tehdä seuran toiminnasta televisiosarjan. Niinpä seura maksoi elokuvan kuvanneelle Oskari Pastilalle tuhansia euroja sarjan tekemisestä. Myöhemmin hankkeeseen ryhtymistä pidettiin virheenä. Kun Tarmo ei toiminutkaan elokuvan maksajana, tuli YLE dokumentin taloudelliseksi avustajaksi. Joukkueen valmentajana tuolloin toiminut Tomi Kaminen piti elokuvan tekoa virheenä alusta alkaen.


title: Täynnä Tarmoa

text: Koska dokumentista oli alun perin aiottu tehdä televisiosarja, myös kuvausmateriaalia oli paljon. Kameraryhmä oli kuvannut kaiken kaikkiaan 250 tuntia materiaalia, josta tehtiin lopulta 74 minuuttia pitkä dokumenttielokuva. Kuvaamisvaihe kesti kaiken kaikkiaan neljä kuukautta, mutta elokuvan kokoamisessa kesti selvästi enemmän aikaa.


title: Täynnä Tarmoa

text: Dokumentti näytettiin yleisölle ensimmäistä kertaa DocPoint-festivaaleilla 25. tammikuuta 2009. Festivaaleilla elokuva sai hyvän vastaanoton, minkä vuoksi se päätettiin panna elokuvateattereihin levitykseen. Tämä oli harvinaista, sillä yleensä suomalaisia dokumentteja ei oteta teatterilevitykseen. Ensi-ilta nähtiin kymmenellä eri paikkakunnalla, mutta teattereihin ei odotettu suuria ihmisjoukkoja. Elokuvaa kävikin katsomassa ainoastaan 959 ihmistä elokuvan ilmestymisvuonna.


title: Täynnä Tarmoa

text: Pian elokuvan DocPointin esityksen jälkeen elokuvasta tehtiin rikosilmoitus. Tutkintapyynnön teki yksityishenkilö, minkä jälkeen alettiin selvittää, oliko dokumentissa syyllistytty kunnialoukkaukseen, salakuunteluun tai salakatseluun.


title: Täynnä Tarmoa

text: Helsingin Sanomien Jussi Karjalainen kritisoi elokuvan tehnyttä Pastilaa siitä, että hän loi satiirisen vaikutelman Tarmon seuratoiminnasta.


title: Täynnä Tarmoa

text: Koripallopiireissä dokumentti otettiin kaksijakoisesti vastaan, sillä lajin saaman huomion luonteesta ei oltu varmoja.


title: Ville d’Anaunia

text: Ville d’Anaunia on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Nanno (594 asukasta), Tassullo (1 907 asukasta) ja Tuenno (2 435 asukasta), yhdistyivät. Kunta sijaitsee Val di Nonin laaksossa.


title: Guavakaija

text: Guavakaija ("Bolbopsittacus lunulatus") on Filippiineillä elävä pienikokoinen kaija.


title: Guavakaija

text: Guavakaija on noin 15 cm pitkä. Lajista tunnetaan neljä alalajia ja muotojen välillä on värieroja. Sen höyhenpuku on pääosin vihreä, vatsapuolelta kellanvihreä. Päässä, kurkussa ja siiventaipeessa on sinistä, yläperä ja siiven alapeitinhöyhenet ovat kellahtavia. Nokka on siniharmaa ja kärjestä musta, iiris tummanruskea ja jalat vihertävänharmaat. Naaraassa on vähemmän sinistä. Nuoret linnut muistuttavat naarasta.


title: Guavakaija

text: Guavakaija elää useimmilla Filippiinien saarilla. Sen populaatio on kooltaan noin 50 000 yksilöä ja elinympäristön laajuus on 100 000–1 000 000 neliökilometriä.


title: Guavakaija

text: Laji elää alavien maiden valoisissa metsissä, puutarhoissa ja savanneilla alle 600 m:n korkeudella merenpinnasta.


title: Guavakaija

text: Lajin pesintä tunnetaan enimmäkseen vain vankeudessa elävien lintujen osalta. Munia on 3–4 ja haudonta-aika on noin 22 päivää. Poikaset jättävät pesän 90–110 päivän ikäisinä.


title: Guavakaija

text: Guavakaija syö hedelmiä, ennen kaikkea guavaa, sekä marjoja.


title: Cles

text: Cles on kunta Pohjois-Italiassa, Trenton maakunnassa. Kunnassa asuu hieman alle 7 000 asukasta, siis huomattavasti enemmän kuin monessa muussa alueen kunnassa yhteensä. Kaupungin pinta-ala on noin 39 neliökilometriä ja väestötiheys 176 as./km². Kaupunki sijaitsee 658 metrin korkeudella merenpinnan tasosta.


title: Ptolemaios Aloroslainen

text: Ptolemaios Aloroslainen (kuoli 365 eaa.) oli makedonialainen ylimys. Hän oli Makedonian hallitsija ja ehkä kuningas vuosina 367–365 eaa.


title: Ptolemaios Aloroslainen

text: Ptolemaios oli ehkä aikaisemman kuninkaan Amyntas II:n poika, mutta tämä on epävarmaa. Ptolemaios oli naimisissa Amyntas III:n ja tämän vaimon Eurydiken tyttären kanssa. Amyntaan kuoleman jälkeen tämän poika Aleksanteri II nousi valtaistuimelle. Aleksanteri joutui salamurhan uhriksi noin vuonna 367 eaa. Ptolemaiosta pidettiin syyllisenä tähän murhaan. Aleksanterin veli Perdikkas II oli alaikäinen ja Ptolemaioksesta tuli nuoren kuninkaan holhooja tai hallitsija. Ptolemaios saattoi myös julistaa itsensä kuninkaaksi, mutta tästä ei ole varmuutta. Vuonna 365 eaa. Ptolemaios joutui itse salamurhan uhriksi. Tällä kertaa murhan takana oli Perdikkas II. Jos Ptolemaios oli toiminut hallitsijana Perdikkaan ollessa alaikäinen niin on mahdollista että Perdikkaasta oli vuonna 365 eaa. tullut täysi-ikäinen. Saatuaan vallan käsiinsä Perdikkas olisi antanut murhata Ptolemaioksen.


title: Redusoitu massa

text: Redusoitu massa on efektiivinen inertiamassa Newtonin kahden kappaleen mekaniikassa. Newtonin II lain mukaan kahden kappaleen suhteellinen liike voidaan kuvata vain yhden massan, redusoidun massan, avulla.


title: Redusoitu massa

text: Oletetaan kaksi kappaletta, toinen massaltaan formula_1 ja toinen formula_2, jotka kiertävät kappaleiden massakeskipistettä. Vastaava yksiosaisen kappaleen ongelma, jossa kappaleen sijainti toiseen osaan nähden on tuntematon, vastaa yhden kappaleen massaa


title: Redusoitu massa

text:
missä tämä massan voima on annettu kahden kappaleen välisenä vetovoimana. Tämä on vain puolet kahden massan harmonisesta keskiarvosta.
Tämä voidaan todistaa helposti. Käytetään Newtonin II lakia. Voima F, jonka kappale 2 aiheuttaa kappaleeseen 1, on


title: Redusoitu massa

text: Voima, jonka kappale 1 aiheuttaa kappaleeseen 2, on


title: Redusoitu massa

text: Newtonin III lain mukaan:


title: Redusoitu massa

text: Siksi,


title: Redusoitu massa

text: ja


title: Redusoitu massa

text: Kahden kappaleen välinen suhteellinen kiihtyvyys on annettu


title: Redusoitu massa

text: Tästä voidaan päätellä, että kappale 1 liikkuu suhteessa kappaleen 2 paikkaan kuin yhden kappaleen massa suhteessa redusoituun massaan.


title: Redusoitu massa

text: Redusoitua massaa yleisesti merkitään kreikkalaisella kirjaimella formula_10


title: Redusoitu massa

text:
Redusoitu massa on aina vähemmän tai yhtä paljon kuin jokaisen kappaleen massa.
Massakeskipiste


title: Redusoitu massa

text: Newtonin lait


title: Asuka

text: Asuka (jap. あすか基地) on Japanin miehittämätön tutkimusasema Etelämantereella. Asuka sijaitsee Kuningatar Maudin maalla koordinaateissa 71°31.30′S 24°08.20′W. Vuonna 1985 avattu asema sijaitsee noin 930 metrin korkeudella merenpinnan tasosta.


title: Stevens

text: Stevens oli yhdysvaltalainen kilpa-autojen valmistaja, joka osallistui Indianapolis 500 -osakilpailuun kausina 1950 ja 1952–1956. Tallin paras sijoitus oli Ernie McCoyn ajama 8. sija kaudella 1953. Muissa kilpailuissa talli kärsi epäluotettavuuksista ja sijoitukset olivat kymmenen huonommalla puolella. Stevens autolla voitettiin vuoden 1936 Indianapolis 500 kilpailu Louis Meyerin ajamana ja vuoden 1931 Indianapolis 500 kilpailu Louis Schneiderin ajamana.


title: Hall (kilpa-auto)

text: Hall oli yhdysvaltalainen kilpa-autojen valmistaja, joka osallistui Indianapolis 500 -osakilpailuun kaudella 1951. Tallin kuljettaja Bill Mackey keskeytti kilpailussa kierroksella 97 kytkinrikkoon.


title: General Belgrano II

text: General Belgrano II on Argentiinan omistama tutkimusasema Etelämantereella. Asema sijaitsee noin 250 metrin korkeudella merenpinnan tasosta koordinaateissa 77°52′ S 34°38′ W.


title: General Belgrano II

text: Belgrano II avattiin 5.1.1979 vanhan aseman (Belgrano I) tilalle. Belgrano II on yhä Argentiinan eteläisin tutkimusasema.


title: Ridasjärvi

text: Ridasjärvi on noin 400 asukkaan kylä Hyvinkäällä, noin 10 kilometriä keskustasta itään. Ridasjärven kylässä toimii Ridasjärven koulu, joka on alakoulu on 1.–6.-luokkalaisille. Lisäksi siellä on tuetun asumisen oljamikoti, päihdehoitokeskus ja ampumarata (Hyvinkään ampumaurheilukeskus).


title: Ridasjärvi

text: Kylän nimi johtuu samannimisestä järvestä, jonka itärannalla kylä sijaitsee. Järvi on pinta-alaltaan 296 hehtaaria ja keskisyvyydeltään 80 senttimetriä. Rannat ovat monin paikoin soisia ja umpeenkasvavia. Järvessä on useita kaisla- ja kortesaarekkeita. Ridasjärven, Järvisuon ja Ritassaarensuon kokonaisuus on kansallisesti merkittävä FINIBA-linnustoalue. Ridasjärvellä pesii runsaasti naurulokkeja, sinisorsia, telkkiä, nokikanoja ja härkälintuja. Harvinainen pikkulokki pesii järvellä vakituisesti. Keväisin muuttavia lintuja levähtää järvellä sadoittain. Yleisimpiä ovat joutsenet, joiden lisäksi metsähanhia havaitaan usein kymmeniä ja kanadan-, meri- ja tundrahanhia joitakin yksilöitä. Ritassaarensuolla elää lähinnä yleisiä eteläsuomalaisia lintulajeja, erityistä suojelua vaativia lajeja ovat kurki, sääksi ja teeri.


title: Scotland Yard (lautapeli)

text: Scotland Yard on salapoliisiaiheinen lautapeli.


title: Scotland Yard (lautapeli)

text: Scotland Yardin taitavat etsivät tarvitsevat kaiken taitonsa, jotta heillä olisi edes pieni mahdollisuus löytää maan alle kadonnut herra X.


title: Scotland Yard (lautapeli)

text: Yksi pelaajista on herra X, joka on pakosalla jossain päin Lontoota ja liikkuu näkymättömissä, mutta näyttäytyy tietyin väliajoin. Muut pelaajat ovat salapoliiseja, jotka yrittävät saada herra X:n kiinni.


title: Scotland Yard (lautapeli)

text: Pelilauta (Lontoon kartta)


title: Scotland Yard (lautapeli)

text: Pelaajat sopivat ennen peliä siitä, kuka on herra X. Hänelle luovutetaan pelinappula (valkoinen), 4 taksilippua, 3 bussilippua, 3 metrolippua, 2 2x-tuplalippua, 1 musta lippu salapoliisia kohti ja 1 lokikirja (sekä kynä).


title: Scotland Yard (lautapeli)

text: Salapoliiseille annetaan 1 pelinappula, 10 taksilippua, 8 bussilippua ja 4 metrolippua.


title: Scotland Yard (lautapeli)

text: Lähtöpistekortit sekoitetaan ja asetetaan pelipöydälle numeropuoli alaspäin. Jokainen pelaaja ottaa itselleen lähtöpistekortin. Kun kortit on valittu, loput lähtöpistekortit poistetaan pelilaudalta sivuun. Kortissa näkyvä numero määrää kunkin pelaajan lähtöpaikan. Salapoliisit laittavat omat pelinappulansa niiden omille, korteissa näkyville paikoille. Herra X ei näytä lähtöpistekorttiaan tai laita pelinappulaansa pelilaudalle.


title: Scotland Yard (lautapeli)

text: Jokainen siirto on matka taksilla, bussilla tai metrolla. Jokaisesta matkasta on maksettava jaettavia lippuja käyttäen. Liikenneyhteyksissä on pelilaudalla sama väri kuin vastaavassa lipussa. Jokainen numeroitu piste kartalla on asema tai pysäkki, yhdellä tai useammalle liikennevälineelle. Väritunnukset osoittavat mitkä kulkuneuvot missäkin pysähtyvät.


title: Scotland Yard (lautapeli)

text: Pelaaja saa pelivuorollaan siirtyä ainoastaan seuraavalle valitsemansa liikennevälineen asemalle, asianomaista viivaa pitkin.


title: Scotland Yard (lautapeli)

text: Herra X suorittaa siirtonsa siten, että salapoliisit eivät sitä näe, merkitsemällä lokikirjaansa kynällä sen pisteen numeron, johon hän aikoo siirtyä. Hän peittää lokikirjan aukon (johon hän on merkinnyt uusimman siirtonsa) sillä matkalipulla, jolla hän on juuri liikkunut. Lippu osoittaa muille vain millä kulkuneuvolla herra X on juuri liikkunut. Herra X ei myöskään merkitse lähtöpistekorttinsa numeroa lokikirjaansa.


title: Scotland Yard (lautapeli)

text: Tämän jälkeen suorittavat salapoliisit siirtonsa ja antavat herra X:lle siirtoansa vastaavan lipun. Salapoliiseilla on käytettävissään rajoitettu määrä matkalippuja kutakin kulkuvälinettä varten. Kun tietyn kulkuvälineen liput loppuvat, sitä kulkuvälinettä ei voi enää käyttää.


title: Scotland Yard (lautapeli)

text: Herra X:llä on käytössään suuri määrä lippuja (sitä mukaa, kun salapoliisit niitä hänelle antavat), eikä vain niitä, joita hän saa käyttöönsä pelin alussa.


title: Scotland Yard (lautapeli)

text:
Näyttäytyminen
Herra X:n on tultava näkyviin määrävälein. Ensimmäinen kerta on kolmannen siirron jälkeen ja sitten siirtojen 8, 13, 18 ja 24 (jolloin peli päättyy). Nämä kohdat näkyvät lokikirjassa isompina aukkoina. Kun on aika näyttäytyä, herra X toimii tavalliseen tapaansa lokikirjan suhteen ja asetta pelinappulansa siihen paikkaan pelilaudalla, johon hän juuri on siirtynyt.


title: Scotland Yard (lautapeli)

text: Kun hän siirtyy jälleen pelinappula poistetaan pelilaudalta odottamaan seuraavaa näyttäytymistä.


title: Scotland Yard (lautapeli)

text:
Tuplasiirrot
Herra X voi 2x-tuplakortteja käyttäen suorittaa kaksi kertaa pelin aikana kaksoissiirron. Hän siirtyy tällöin kaksi pysäkkiä eteenpäin (ja voi käyttää kahta eri kulkuneuvoa). Hän merkitsee siirrot lokirjaansa KAHTEEN eri kohtaan ja laittaa kulkuvälinettä (tai kulkuvälineitä) vastaavat liput näiden päälle. Herra X joutuu siirtonsa jälkeen luopumaan toisesta 2x-tuplakortistaan.


title: Scotland Yard (lautapeli)

text: Jos ensimmäinen näistä siirroista on sellainen, jossa herra X:n täytyy näyttäytyä, hän tekee sen ja katoaa toisen siirron turvin.


title: Scotland Yard (lautapeli)

text:
Mustat liput (black tickets)
Herra X on ainut joka voi käyttää mustia lippuja myös kaksoissiirron aikana. Musta lippu on voimassa kaikkien kulkuvälineiden osalta ja tällöin salapoliisit eivät tiedä, mitä kulkuneuvoa herra X on käyttänyt.


title: Scotland Yard (lautapeli)

text: Asian tekee vielä vaikeammaksi se, että herra X voi käyttää mustia lippuja kulkeakseen laivalla Thames-jokea pitkin (hän on myös ainut, joka tähän pystyy).


title: Scotland Yard (lautapeli)

text: Herra X:llä on käytössä vain niin monta mustaa lippua, kun on salapoliiseja mukana pelissä.


title: Scotland Yard (lautapeli)

text: Peli voi päättyä monilla eri tavoilla:


title: Scotland Yard (lautapeli)

text: 1: Peli loppuu, jossa salapoliisi tulee pisteeseen, jossa herra X sijaitsee. Tällöin hänen on tultava esiin ja hän on hävinnyt pelin. Peli loppuu heti.


title: Scotland Yard (lautapeli)

text: 2: Peli päättyy myös, kun kaikkien salapoliisien kaikki matkaliput ovat loppuneet. Tällöin herra X on voittanut pelin.


title: Scotland Yard (lautapeli)

text: 3: Peli voi päättyä myös silloin, kun herra X:n lokikirja on täynnä, jolloin herra X on myös voittanut pelin.


title: Scotland Yard (lautapeli)

text: Pelin päätyttyä (millä tavalla tahansa) herra X voi todistaa lokikirjansa avulla, miten hän on pelin aikana liikkunut paikasta toiseen.


title: Shyla Stylez

text: Shyla Stylez (oik. Amanda Friedland; 23. syyskuuta 1982 Armstrong, Brittiläinen Kolumbia – 9. marraskuuta 2017 Armstrong, Brittiläinen Kolumbia) oli kanadalainen pornonäyttelijä. Stylezin sukujuuret olivat Saksassa. Hän aloitti elokuvauransa muutettuaan vuonna 2000 Los Angelesiin, Yhdysvaltoihin. Hän oli useaan otteeseen ehdolla AVN Awardin saajaksi.


title: Shyla Stylez

text: Stylez kuoli 35-vuotiaana 9. marraskuuta 2017 nukkuessaan äitinsä luona Armstrongissa.


title: Merlin-salaliitto

text: Merlin-salaliitto () on vuonna 2003 ilmestynyt Diana Wynne Jonesin kirjoittama nuorten fantasiaromaani.


title: Merlin-salaliitto

text: Rinnakaisessa universumissa, hovivelhon tytär Arianrhod Hyde, kutsumanimeltään Roddy on auttanut säilyttämään luonnollista taikuutta koko elämänsä ajan. Roddy ja hänen paras ystävänsä Grundo saavat tietää uuden "Merlinin" johtamasta salaliitosta, joka aikoo kaapata vallan ja valjastaa luonnollisen taikuuden omaan tarkoitusperäänsä. Roddy ja hänen yustävänsä yrittävät kertoa asiasta muille, mutta kukaan ei usko heitä. Lopulta Roddy turvautuu loitsuun, jonka avulla hän pyytää apua rinnakaisesta maailmasta.


title: Merlin-salaliitto

text: Samaan aikaan Englannissa, Nick Mallory (tunnetaan myös nimellä Nichothodes Koryfoides) unelmoi taikavoimista ja matkustamisesta toiseen maailmaan. Nick päätyy vahingossa maailmojen väliselle pimeälle rajapolulle, josta hän lopulta päätyy Roddyn maailmaan. Nick tapaa Roddyn ja Grundon, ja he yrittävät yhdessä pysäyttää salaliiton toimet.


title: Merlin-salaliitto

text: "Legolaksen" Sini Neuvosen mukaan kirja ei ole huono, mutta ei myöskään Jonesin parhaita. "Portin" Liisa Rantalaiho kirjoitti tarinan olevan monivivahteinen ja henkilöiden kiinnostavia.


title: Vihola

text: Vihola on yksi Nokian kaupunginosa. Viholassa sijaitsee Viholan Venesatama sekä Rantasipi Hotel Eden.


title: Ankkalampi (lautapeli)

text: Ankkalampi on 4 - 7 -vuotiaille pelaajille suunnattu lautapeli.Ennen pelin alkua, lapsiryhmien kuvakortit sekoitetaan hyvin ja asetetaan kuvapuoli alaspäin pinoon pelilaudan sivuun. Lammessa on kahdeksan sektoria. Pelaajat asettavat pelinappulansa (ankan) haluamalleen sektorille. Kaksi pelaajaa ei voi olla samalla sektorilla pelin alkaessa, mutta pelin kuluessa kylläkin.


title: Ankkalampi (lautapeli)

text: Ankkoja saa siirtää vain myötäpäivään. Jokainen lammen sektori vastaa yhtä nopansilmää.


title: Ankkalampi (lautapeli)

text: Nuorin pelaaja aloittaa pelin. Hän kääntää päällimmäisen kortin näkyviin pöydälle. Hänen täytyy nyt heittää noppaa ja yrittää päästä tälle kuvan osoittamalle sektorille.


title: Ankkalampi (lautapeli)

text:
Jos hän pysähtyy kortin osoittaman lapsiryhmän kohdalle, hän saa kortin itselleen ja vuoro siirtyy seuraavalle pelaajalle, joka toimii samoin, kuin edellinen pelaaja ja nostaa uuden kortin pakasta kaikkien nähtäväksi.
Jos pelaaja ei pääse kohdesektorilleen, siirtyy vuoro seuraavalle pelaajalle, joka myös yrittää päästä noppaa heittämällä samaan ruutuun.


title: Ankkalampi (lautapeli)

text: Oikeassa ruudussa jo valmiiksi oleva pelaaja ei saa korttia.


title: Ankkalampi (lautapeli)

text: Peli päättyy, kun kaikki pakan kortit on käytetty. Pelaaja, jolla on eniten kortteja on voittaja.


title: María Adánez

text: María Adánez Almenara (s. 12. maaliskuuta 1976) on espanjalainen näyttelijä. Hän on esiintynyt varhaisesta lapsuudestaan saakka. Julkisuutta lisäsi muun muassa 1990-luvun puolessavälissä rooli "Pepa y Pepe" -sarjassa. Vuosina 2003–2006 hän esiintyi sarjassa "Naapureina Madridissa". Hänellä on ollut myös useita elokuva- ja teatterirooleja.


title: Bellingshausen

text: Bellingshausen on Venäjän (aiemmin Neuvostoliiton) omistama tutkimusasema Eteläisillä Shetlandsaarilla Etelämantereen tuntumassa. Asema sijaitsee koordinaateissa 62°12′S 58°58′W Collins Harbourissa King George Islandilla, joka on saariston suurin saari. King George Island on noin 80 kilometriä pitkä, 30 kilometriä leveä ja suurimmalti osin jään peitossa. Asema sijaitsee noin 16 metrin korkeudella merenpinnan tasosta. Se on melko lähellä Etelämantereen pohjoisinta kohtaa, Antarktiksen niemimaan kärkeä.


title: Bellingshausen

text: Vuonna 1968 perustetulla asemalla on Antarktiksen ainoa ortodoksikirkko (, ). Asemalta on tieyhteydet läheisiin asemiin: Base Presidente Eduardo Frei Montalvaan, Great Wall -asemaan sekä Artigas Baseen.


title: Bellingshausen

text: Alueella on Antarktiksen leudoin ilmasto: kylmin kuukausi on elokuu, jonka keskilämpötila on noin -6,8 °C ja lämpimin kuukausi on helmikuu (+1,1 °C). Aseman ilmasto on siis ihmisille varsin suotuisa ja se sijaitsee myös suhteellisen lähellä Etelä-Amerikkaa.


title: Bellingshausen

text: Aseman perustamisvuonna 1968 asemalla oli talvikaudella noin 20 työntekijää. Asemalla tehtiin useiden eri tiedealojen tutkimuksia. Muun muassa meteorologiaa, valtameritutkimusta, glasiologiaa, geofysiikan tutkimusta, ja biologian sekä lääketieteen tutkimuksia.


title: Bellingshausen

text: 1980-luvulla asemalla työskenteli tieteellinen retkikunta, jonka työtehtäviin kuului muun muassa säätietojen sekä meren jäätilanteen välittäminen merenkulkijoille.


title: Oscar-gaala 1932

text: Oscar-gaala 1932 oli 5. kertaa järjestetty Yhdysvaltain elokuva-akatemian palkintogaala, joka pidettiin 18. marraskuuta 1932 The Ambassador Hotelissa, Los Angelesissa. Gaalan juontajana toimi näyttelijä Conrad Nagel. Palkinnot jaettiin elokuville, jotka oli julkaistu 1. elokuuta 1931 ja 31. heinäkuuta 1932 välisenä aikana.


title: Oscar-gaala 1932

text: Ensimmäistä kertaa jaettiin Oscar-palkinto lyhytelokuville, joiden myötä tuli kolme uutta palkintokategoriaa.


title: Arturo Pratin asema

text: Kapteeni Arturo Pratin asema on Chilen omistuksissa oleva pieni asema Etelämantereella Greenwich-saarilla, Etelä-Shetlannin saaristossa. Asema avattiin 6.2.1947, joten se on vanhin Chilen omistama asema Antarktiksella. Asemalla on tehty muun muassa meteorologista tutkimustyötä kesäisin, mutta ennen vuotta 2004 se toimi vielä ympärivuotisesti. Aseman koordinaatit ovat 62°30′S 59°41′W.


title: Bergum

text: Bergum voi tarkoittaa seuraavia asioita:


title: Bellingshauseninmeri

text: Bellingshauseninmeri on merialue eteläisellä Tyynellämerellä, Thurstonin- ja Aleksanterinsaaren välissä, Antarktiksen niemimaan länsipuolella. Alue on nimetty löytäjänsä Fabian Gottlieb von Bellingshausenin mukaan, joka saapui alueelle vuonna 1821. Hän johti aluetta tutkinutta venäläistä retkikuntaa.


title: Bellingshauseninmeri

text: Bellingshauseninmeren pinta-ala on noin 487 000km², ja syvin kohta 4 115 metriä. Alue on 1130 kilometriä leveä. Veden suolapitoisuus on 33 promillea. Alueelle iskeytyi asteroidi plioseenikaudella.


title: Oulun Kärpät kaudella 2008–2009

text: Oulun Kärpät kaudella 2008–2009 artikkeliin on koottu lyhyesti Oulun Kärppien joukkueiden kaudesta 2008–2009. Kärppiä edusti yhteensä kuusi joukkuetta, joista neljä oli junorijoukkueita. Kärpät oli hallitseva Aaro Kivilinnan muistopalkinnon voittaja, mutta tällä kaudella pokaalin voitti Espoo Blues. Kärpät keräsi 19 pistettä, kun viime kaudella pistemäärä oli 25.


title: Oulun Kärpät kaudella 2008–2009

text: Miesten edustusjoukkue jatkoi mitaliputkea, joka kasvoi jo seitsemänteen perättäiseen mitaliin. Kärpät jäi hopealle, kun jyväskyläläinen JYP voitti historiansa ensimmäisen mestaruuden voitoin 4–0. Kärppien runkosarja oli huonoin vuosiin, joukkue oli vasta viides. Pudotuspeleissä kuitenkin Kärpät voitti ensin Helsingin Jokerit voitoin 1–4 ja toiselle kierroksella Espoo Bluesin voitoin 2–4. Palkintojen suhteen Kärpille meni myös heikosti. Kärpät ei saanut kauden päätyttyä yhtään henkilökohtaista palkintoa. Ehdokkaiksi nimettiin Toni Koivisto, joka on ehdokkaana liigan herrasmiespelaajaksi eli Raimo Kilpiö palkinnon saajaksi. Koivisto on yhdessä ruotsalaisen Jonas Anderssonin kanssa ehdokkaana SM-liigan tähdistökentälliseen kentälliseen. Herrasmiespelaajaksi on ehdolla myös Tommi Paakkolanvaara. Jonas Andersson valittiin lopulta tähdistökentälliseen.


title: Oulun Kärpät kaudella 2008–2009

text: Kärpät osallistui myös uuteen CHL:ään eli jääkiekon mestarien liigaan. Menestys oli kuitenkin olematonta, sillä neljästä ottelusta saldona oli yksi ainoa piste.


title: Oulun Kärpät kaudella 2008–2009

text: Kärppänaisten yhdeksän kautta kestänyt mitaliputki katkesi kaudella 2008–2009. Kärpät oli alkusarjassa kolmas 27:llä pisteellään. Alkusarjan voitti Espoo Blues (pisteitä 39) ja toinen oli Tampereen Ilves (pisteitä 32). Alkusarjan pistepörssin voitti Bluesin Michelle Karvinen, Kärppien Anne Helin oli neljäs, tehopisteitä kertyi 14 ottelussa 35. Maalivahtina pelasi Mira Kuisma, jonka torjuntaprosentti oli 93,53. Ainoastaan Hämeenlinnan Pallokerhon Maija Hassisen torjuntaprosentti oli parempi, 94,44.


title: Oulun Kärpät kaudella 2008–2009

text: Jatkosarjassa, jossa pelasivat alkusarjan kuusi parasta (Blues, Ilves, Kärpät, HPK, Jyväskylän Hockey Cats ja Salo HT), Kärpät oli jälleen kolmas, edellään samat joukkueet. Jatkosarjassa oli mukana myös alkusarjan pisteet. Karvinen voitti myös jatkosarjan pistepörssin, ja Helin oli nyt toinen, kymmenessä ottelussa Helin teki 14 maalia ja antoi 13 maaliin johtanutta syöttöä. SM-sarjan "All Stars" kentälliseen valittiin Kärpistä puolustaja Mira Jalosuo sekä hyökkääjä Helin. Maalivahti Kuisma pelasi kaikki jatkosarjan pelit, torjuntaprosentti oli 92,50. Kuisman lisäksi vain Salo HT:n Anna-Kaisa Piiroinen pelasi kaikki kymmenen jatkosarjan ottelua.


title: Oulun Kärpät kaudella 2008–2009

text: Koska Kärpät oli jatkosarjan kolmas, kohtasi se välierissä jatkosarjan toisen, Tampereen Ilveksen. Kärpät voitti ensimmäisen ottelun Saija Sirviön jatkoaikamaalilla 2–3, mutta toisen ottelun Ilves voitti 4–2. Kolmas ottelu meni jatkoajalle, jossa ratkaisija oli Ilveksen Venla Heikkilä, joka teki 4–5 maalin. Sarjan ratkaisu tapahtui neljännessä ottelussa, jonka Ilves ensimmäisen erän maaleilla 0–3. Ilves voitti siis koko sarjan voitoin 3–1.


title: Oulun Kärpät kaudella 2008–2009

text: Koska Blues oli voittanut välierissä HPK:n, kohtasivat joukkueet pronssiottelussa. Pronssiottelun ratkaisi ajassa 77:52 HPK:n Katja Riipi. Ottelu päättyi HPK:lle maalein 4–5. Pudotuspeleissä Kärppien tehokkain oli Saija Sirviö tehoilla 3+2, maalivahtina oli taas Mira Kuisma, joka pelasi kaikki viisi ottelua. Pudotuspeleissä Kärppien toinen maalivahti oli Jonna Moilanen.


title: Oulun Kärpät kaudella 2008–2009

text: Kärppiä naisten maailmanmestaruuskisoissa edustivat maalivahti Mira Kuisma, joka ei kuitenkaan pelannut otteluakaan. Mira Jalosuo pelasi viisi ottelua tekemättä pistettäkään. Puolustaja Saija Sirviö pelasi myös viisi ottelua, ja antoi kolme maaliin johtanutta syöttöä. Anne Helin teki maalin ja syötti kaksi viidessä ottelussa.


title: Olkijoen aselepo

text: Olkijoen aseleposopimus päätti Suomen sodan sotatoimet Suomen alueella. Sopimus allekirjoitettiin Olkijoen kylässä, nykyisen Raahen kaupungin alueella, 19. marraskuuta 1808. Sopimuksen allekirjoittivat Ruotsin armeijan puolesta yliadjutantti Carl Johan Adlercreutz ja Venäjän armeijan puolesta kenraaliluutnantti Nikolai Mihailovitš Kamenski.


title: Olkijoen aselepo

text: Aseleposopimuksessa sovittiin, että Ruotsin armeija vetäytyy Kemijoen taakse niin, että Kemijoen molemmat rannat annettiin venäläisten haltuun. Oulun kaupungista ruotsalaisten joukkojen oli poistuttava 29. marraskuuta. Käytännössä Ruotsin armeijan Suomessa olleet joukot, noin 15 000 sotilasta, asettuivat talveksi Tornio–Haaparanta alueelle. Sotilaista lähes puolet oli sairaita ja talven kuluessa kuoli noin 2000 sotilasta.


title: Olkijoen aselepo

text: Sota siirtyi Olkijoen aselevon jälkeen Ruotsin puolelle ja päättyi lopulta Haminan rauhaan seuraavan vuoden syksyllä.


title: Olkijoen aselepo

text: Lassilan majatalo, jossa sopimus allekirjoitettiin, purettiin 1900-luvun alussa, mutta huoneet, joissa allekirjoittaminen tapahtui säästettiin. Huoneista rakennettiin nykyinen museo, Olkijoen Rauhanpirtti, vuonna 1937.


title: Olkijoen aselepo

text: Aselevon solmimishetkellä sen solmimispaikka, Olkijoen kylä oli osa Salon pitäjää, kuului myöhemmin Pattijoen kuntaan ja tuli osaksi Raahea Pattijoen liittyessä Raaheen vuonna 2003.


title: Lake Fryxell

text: Lake Fryxell (ei suom. nimeä tiedossa) on järvi Victorianmaalla, Antarktiksella. Järvi on Canada Glacierin ja Commonwealth Glacierin lähettyvillä. Järvi on nimetty Fritiof M. Fryxellin mukaan.


title: Lake Fryxell

text: Järven mitat:


title: Blackburn (West Lothian)

text: Blackburn () on kaupunki Länsi-Lothianissa, Skotlannissa Bathgaten lähellä ja 8 kilometriä Livingstonista. Kaupunki sijaitsee noin 32 kilometrin päässä Edinburghistä vanhan M8-tien varrella Glasgow’n suuntaan.


title: Wasa (asema)

text: Wasa on Ruotsin etelämannertutkimusasema Etelämantereella. Se sijaitsee Kuningatar Maudin maalla, 200 metrin päässä Suomen tutkimusasema Aboasta. Wasa ja Aboa muodostavat yhdessä Nordenskiöld Base Camp -tukikohdan, ja niillä on tiivistä yhteistyötä logistiikassa ja tutkimuksessa.


title: Wasa (asema)

text: Wasa-tutkimusasemaa ylläpitää Svenska Polarforskningssekretariatet. Asemalla on toimintaa vain antarktisen kesän aikana. Asemalla voi asua samanaikaisesti 12–16 henkilöä.


title: Wasa (asema)

text: Svenska Polarforskningssekretariatet: Forskningsstationer (ruotsiksi)


title: 90 Degrees East

text: 90 Degrees East (suom. "90 astetta itään") on järvi Antarktiksella. Nimensä mukaisesti, se sijaitsee koordinaateissa 77°24′S 90°0′E. Se on toiseksi suurin jäänalainen järvi Etelämantereella. Järven pinta-ala on noin 2 000 neliökilometriä.


title: Fabian Wegmann

text: Fabian Wegmann (s. 20. kesäkuuta 1980 Münster, Saksan liittotasavalta) on saksalainen maantiepyöräilijä, joka kilpaili ammattilaisena 2002–2016. Hän edusti uransa aikana Gerolsteineria, Milramia, Leopard-Trekiä, Garmin-Sharpia, Cult Energy-Stölting Groupia ja Stölting Service Groupia.


title: Fabian Wegmann

text: Wegmann voitti vuoden 2004 Italian ympäriajossa parhaan mäkiajajan palkinnon, "maglia verden". Lombardian ympäriajossa 2006 hän oli Paolo Bettinin ja Samuel Sánchezin jälkeen kolmas . Maantieajon Saksan mestaruuden hän on voittanut 2007, 2008 ja 2012.


Parhaan avustavan ohjaajan Oscar-palkinto oli Yhdysvaltain elokuva-akatemian vuosina 1934–1938 apulaisohjaajille jakama Oscar-palkinto.


title: Parhaan avustavan ohjaajan Oscar-palkinto

text: Alla olevassa listassa voittajat on merkitty elokuvan julkaisuvuoden mukaan.


title: Päivä (yritys)

text: Päivä Osakeyhtiö on vuonna 1962 Hämeenlinnaan perustettu kristillinen kustantamo. Sen omistaa Suomen Vapaakirkko. Kristillisten kirjojen lisäksi yhtiö kustantaa CD- ja DVD-julkaisuja, nuottikirjoja, kalentereita sekä lehtiä.


title: Ablation Lake

text: Ablation Lake on järvi Etelämantereella. Järvi sijaitsee Aleksanterinsaarella Ablation Valleyssä. Järven syvyys on paikoin yli sata metriä, ja se sijaitsee koordinaateissa 70°49′S 68°26′W.


title: Intianmehiläinen

text: Intianmehiläinen ("Apis cerana") on Etelä- ja Kaakkois-Aasiasta kotoisin oleva mehiläislaji. Se on tarhamehiläisen läheinen sukulainen ja muistuttaa tätä suuresti sekä elintavoiltaan että ulkomuodoltaan. Kooltaan intianmehiläinen on kuitenkin pienempi ja sen takaruumis on tarhamehiläistä voimakkaammin raidallinen.


title: Intianmehiläinen

text: Kylmänkestävyytensä takia intianmehiläistä tarhataan Himalajan alueella yleisesti. Pienemmän pesäkokonsa takia intianmehiläinen ei tuota hunajaa yhtä paljon kuin tarhamehiläinen. Kasvatuskantoja valitsemalla tuotantoa koetetaan kuitenkin saada suuremmaksi. Intianmehiläinen on sekä varroapunkin että "Nosema ceranae" -loisen luontainen isäntä ja laji on vastustuskykyinen näitä molempia, muille mehiläislajeille kuolettavia, infektioita vastaan. Intianmehiläinen ja tarhamehiläinen eivät kuitenkaan risteydy keskenään.


title: Koripallon Euroopan-mestaruuskilpailut 2011

text: Vuoden 2011 koripallon EM-kilpailut pidettiin Liettuassa 31. elokuuta–18. syyskuuta. Kisat järjestettiin 37. kerran ja ne olivat toiset Liettuan järjestämät EM-kilpailut; edelliset olivat vuonna 1939.


text: Alkulohkojen pelit pelattiin neljällä eri areenalla. Areenat sijaitsevat Kaunasissa, Šiauliaissa, Panevėžysissa ja Klaipėdassa. Jatkolohkojen pelit pelataan Siemens Arenassa ja pudotuspelit Žalgiris Arenassa.


text: Pisteet


text: Levypallot


text: Syötöt


text: Riistot


text: Torjunnat


text: Minuutit


title: Carl Zeller

text: Carl Adam Johann Nepomuk Zeller (19. kesäkuuta 1842 St. Peter in der Au, Itävalta - 17. elokuuta 1898 Baden bei Wien, Itävalta) oli itävaltalainen säveltäjä, joka tuli tunnetuksi erityisesti klassisen wieniläisoperetin edustajana.


title: Carl Zeller

text: Jo lapsena Zellerillä oli erinomainen sopraanoääni ja hän liittyi 11-vuotiaana Wienin poikakuoro "Wiener Sängerknaben"iin. Äänenmurroksensa jälkeen Zeller opiskeli säveltämistä Simon Sechterin johdolla. Tämän lisäksi hän opiskeli myös lakia Wienin yliopistossa.


title: Carl Zeller

text: Zeller sävelsi lähinnä vapaa-aikoinaan. Hän työskenteli päätoimisesti ensin notaarina, minkä jälkeen hänet nimitettiin virkamieheksi Itävallan opetus- ja kulttuuriministeriöön 1873. Hän sai hovineuvoksen arvonimen.


title: Carl Zeller

text: Zeller sävelsi seitsemän näyttämöteosta, jotka julkaistiin 22 vuoden aikana.


title: 807 Naval Air Squadron

text: 807 Naval Air Squadron (807 NAS) oli Britannian Kuninkaallisen laivaston ilmavoimien lentolaivue.


title: 807 Naval Air Squadron

text: Laivue perustettiin 15. syyskuuta 1940 RNAS Worthy Downissa kalustonaan yhdeksän (myöhemmin 12) Fairey Fulmar Mk I hävittäjää. Laivueesta liitettiin joulukuussa kolme konetta "HMS Pegasukselle" katapulttikoneiksi. Koko laivue liitettiin helmikuussa 1941 "HMS Furiousille" tehtävänään saattueiden suojaaminen.


title: 807 Naval Air Squadron

text: Laivueen kalusto vaihdettiin Fulmar Mk II koneiksi ennen siirtymistä "HMS Ark Royalille" yhdessä 801 laivueen kanssa suojaamaan Maltan saattueita. "HMS Ark Royalin" upotessa laivueen koneista neljä kykeni lentämään Gibraltarille.


title: 807 Naval Air Squadron

text: Laivue kalustettiin uudelleen Fairey Fulmareilla ja Hawker Sea Hurricaneilla ja liitettiin "HMS Argukselle" suojaamaan saattueita. Laivue jaettiin kesäkuussa 1942 kahtia ja sijoitettiin "HMS Argukselle" ja "HMS Eaglelle" suojaamaan operaatio Harpoonia. Tehtävän aikana laivue pudotti neljä viholliskonetta, mutta menetti samalla viisi.


title: 807 Naval Air Squadron

text: Laivue vastaanotti marraskuussa ensimmäisenä laivueena Supermarine Seafiret ja liitettiin sen jälkeen "HMS Furiousille" tehtävänään suojata Pohjois-Afrikan maihinnousuja. Laivueen kalusto vaihdettiin toukokuun lopulla uudempaan Seafire Mk LIIc:hen ja siirrettiin samalla "HMS Indomitablelle" suojaamaan Sisilian maihinnousua. "HMS Indomitablen" vaurioiduttua torpedokoneen laukaisemasta torpedosta laivue siirrettiin saattuetukialus "HMS Battlerille" suojaamaan maihinnousua Salernoon.


title: 807 Naval Air Squadron

text: Laivue siirrettiin "HMS Hunterille" ja matkasi Englantiin, missä se liitettiin osaksi 4. Laivaston hävittäjälennostoa. Laivueeseen liitettiin helmikuussa 1944 osa 808. laivueesta, jotta sen vahvuus saataisiin nostettua 20 koneeseen. Laivue palasi huhtikuussa Välimerelle, jossa osa laivueen koneista siirrettiin maatukikohtaan toimimaan yhdessä Desert Air Forcen kanssa Italiassa.


title: 807 Naval Air Squadron

text: Laivue koottiin elokuussa "HMS Hunterille" suojaamaan maihinnousua Etelä-Ranskaan (operaatio Dragoon). Laivue siirtyi myöhemmin maatukikohtaan Aegean merelle tukemaan maavoimia. Laivue palasi maaliskuussa 1945 "HMS Hunterille" ja matkasi Kauko-Itään. Laivue osallistui Rangoonin valtauksen suojaamiseen huhti-toukokuussa, minkä jälkeen laivue oli japanilaisten merenkulun häiritsemistehtävissä.


title: 807 Naval Air Squadron

text: Laivue vastaanotti 1. lokakuuta 1958 Lossiemouthissa ensimmäiset Supermarine Scimitarinsa. Laivue lakkautettiin 15. toukokuuta 1962.


title: Kasper Mårtenson

text: Kasper Fredrik Mårtenson (s. 1974) on suomalainen kosketinsoittaja.


title: Kasper Mårtenson

text: Mårtenson on soittanut lukuisissa yhtyeissä. Näistä tunnetuin on Amorphis, jossa hän soitti vuosina 1993–1994. Hän oli mukana vuoden 1994 "Tales from the Thousand Lakes" -albumilla, jolle hän sävelsi kaikki kosketinosuudet sekä kokonaisuudessaan kappaleet ”Thousand Lakes” ja ”Black Winter Day”. Jälkimmäinen on yksi yhtyeen tunnetuimmista, ja se julkaistiin myös samannimisellä EP:llä vuonna 1995. Myöhemmin Mårtenson on soittanut yhtyeissä Mannhai, Ben Granfelt Band, Sea Reach, Venho, Barren Earth ja Sininen Hevonen, sekä toiminut Turisas-yhtyeen kiertuemuusikkona. Hän on myös keikkaillut mm. Erja Lyytisen, Kaija Koon, sekä Five Fifteen- ja Jimsonweed- yhtyeiden kanssa, sekä soittanut Blaken, The Black Leaguen ja Sweatmasterin albumeilla. Mårtenson on myös säveltänyt teatterimusiikkia.


title: Kasper Mårtenson

text: Mårtenson on muusikko Lasse Mårtensonin poika.


title: 804 Naval Air Squadron

text: 804 Naval Air Squadron (804 NAS) oli Britannian Kuninkaallisen laivaston ilmavoimien lentolaivue.


title: 804 Naval Air Squadron

text: Laivue perustettiin 30. marraskuuta 1939 RNAS Hatstonissa kalustonaan neljä Gloster Sea Gladiatoria, jotka se sai 769 laivueelta. Laivue siirtyi huhtikuussa 1940 "HMS Gloriousille" suojaamaan tukialusta sen toimittaessa Norjaan RAF:n Gloster Gladiator koneita. Laivue siirrettiin toukokuussa "HMS Furiousille".


title: 804 Naval Air Squadron

text: Laivueen kalustoksi vaihdettiin lokakuussa Grumman Martletit, joista osa siirrettiin marraskuussa 802 laivueelle ennen laivueen kaluston vaihtoa helmikuussa 1941 Supermarine Seafireiksi ja Fairey Fulmareiksi. Laivueen koneita siirrettiin toukokuussa katapultein varustetuille rahtialuksille suojaamaan saattueita, kunnes toiminta siirrettiin RAF:n vastuulle.


title: 804 Naval Air Squadron

text: Laivue siirrettiin toukokuussa 1942 toimimaan maatukikohdasta, ennen siirtoa heinäkuussa "HMS Argukselle" suojaamaan Gibraltarille menevää saattuetta. Laivue jäi Gibraltarille, kunnes palasi Englantiin "HMS Furiousin" mukana.


title: 804 Naval Air Squadron

text: Laivue lakkautettiin 18. kesäkuuta 1944 ja se liitettiin osaksi 800 laivuetta.


title: 804 Naval Air Squadron

text: Laivue perustettiin uudelleen 24. syyskuuta 1944 RNAS Wingfieldissä kalustonaan 24 Grumman Hellcatia. Laivue siirrettiin tammikuussa 1945 "HMS Ameerille" suojaamaan maihinnousua Ramree saarelle.


title: 804 Naval Air Squadron

text: Laivue lakkautettiin marraskuussa 1945.


title: 804 Naval Air Squadron

text: Laivue muodostettiin uudelleen 1. maaliskuuta 1960 Lossiemouthissa kalustonaan Supermarine Scimitarit. Toukokuussa laivueessa oli kuusi lentokonetta ja kahdeksan lentäjää. Tiiviin koulutusjakson jälkeen laivue siirrettiin 6. heinäkuuta "HMS Hermekselle", jonka mukana se purjehti itäiselle Välimerelle.


title: 804 Naval Air Squadron

text: Laivue poistui 10. syyskuuta 1961 "HMS Hermekseltä" ja se lakkautettiin viisi päivää myöhemmin Lossiemouthissa.


title: Tirschenreuth

text: Tirschenreuth on kaupunki saksalaisessa Baijerin osavaltiossa. Se kuuluu Oberpfalzin hallintopiiriin ja Tirschenreuthinin piirikuntaan. Vuoden 2008 lopussa kaupungin asukasluku oli 9 233. Pinta-alaltaan se on 66,54 neliökilometrin suuruinen ja sen väestötiheys on 139 as./km².


title: Palmukaija

text: Palmukaija ("Psittinus cyanurus") on Kaakkois-Aasiassa elävä, sukunsa ainoa kaijalaji.


title: Palmukaija

text: Palmukaija on noin 18 cm pitkä ja painaa noin 85 g. Lajista tunnetaan kolme alalajia ja muotojen välillä on värieroja. Koiraan höyhenpuku on selkäpuolelta lähes musta, alaselkä, yläperä ja pyrstön yläpeitinhöyhenet sinimustat vihrein ja harmain reunoin, siipisulat ja peitinhöyhenet tummanvihreät keltaisin reunuksin, kupeet ja siiven alapeitinhöyhenet punaiset, reidet ja alaperä kellanvihreät, pyrstö päältä kellanvihreä ja alta keltainen. Koiraan pää on siniharmaa, kurkku ja alapuoli vaalean oliivinharmaat. Nokka on tukeva, ylänokka punainen ja alanokka harmaanruskea, iiris vaalean keltainen ja jalat vihertävänharmaat. Naaraan pää on ruskea, yläpuoli vihertävä ja alapuoli kellanvihreä. Nuoret linnut muistuttavat naarasta ja niiden pää on vihreä. Pyrstö on hyvin lyhyt ja pyöreäkärkinen.


title: Palmukaija

text: Palmukaija elää Kaakkois-Aasiassa Thaimaan lounaiskolkasta ja eteläisestä Burmasta kautta Malesian Indonesian suurimmille saarille Borneoon ja Sumatralle. Sen populaatio on kooltaan noin 100 000 yksilöä. Lajin kanta on taantunut metsien hakkuiden seurauksena.


title: Palmukaija

text: Laji elää alavien maiden kuivissa metsissä, puutarhoissa ja istutuksilla alle 1 300 m korkeudella merenpinnasta.


title: Palmukaija

text: Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puun kolossa, usein hyvin korkealla. Munia on 2–5 ja haudonta-aika on noin 26 päivää. Poikaset jättävät pesän kuuden viikon ikäisinä.


title: Palmukaija

text: Palmukaija syö hedelmiä, paikoin etenkin öljypalmun hedelmiä, siemeniä ja kukkia.


title: Walter Wanger

text: Walter Wanger (syntyjään Walter Feuchtwanger; 11. heinäkuuta 1894 San Francisco, Kalifornia, Yhdysvallat – 18. marraskuuta 1968 New York City, New York, Yhdysvallat) oli yhdysvaltalainen elokuvatuottaja.


title: Walter Wanger

text: Wanger aloitti uransa teatterituottajana 20-vuotiaana. Paramount Pictures palkkasi Wangerin johtotehtäviin vuonna 1923. Wanger toi Paramountilla valkokankaalle sellaiset tähdet, kuten Claudette Colbertin, Kay Francisin, Miriam Hopkinsin ja Marxin veljekset. Wangerin ensimmäinen elokuvatuotanto oli Marxin veljesten elokuva "Kookospähkinöitä".


title: Walter Wanger

text: Paramountilla Wanger oli vuoteen 1931, jolloin yrityksen johtoon noussut Emanuel Cohen erotti hänet. Wangerista tuli tämän jälkeen Columbia Picturesin varatoimitusjohtaja. Hän tuotti Columbialla muutamia elokuvia, kunnes erosi ja siirtyi Metro-Goldwyn-Mayerille tuottajaksi. MGM:llä Wanger tuotti mm. Greta Garbon elokuvat "Kuningatar Kristiina" ja "Enkeli Valkoisessa talossa". Wanger palasi pian MGM:ltä Paramountille itsenäiseksi tuottajaksi.


title: Walter Wanger

text: Wanger teki heinäkuussa 1936 kymmenen vuoden sopimuksen elokuvien tuottamisesta United Artistsille, jossa hänen ensimmäinen elokuvansa oli Fritz Langin ohjaama "Karkuri". Wangerilla oli vuosien 1936–1938 välissä palkkalistoillaan enemmän tähtinäyttelijöitä kuin kellään muulla itsenäisellä tuottajalla. Hän tuotti 1930-luvulla mm. John Fordin elokuvan "Hyökkäys erämaassa". Vuonna 1940 Wanger valittiin Yhdysvaltain elokuva-akatemian johtoon.


title: Walter Wanger

text: Pian vuonna 1940 ilmestyneen Alfred Hitchcockin ohjaaman "Ulkomaankirjeenvaihtajan" jälkeen Wanger teki sopimuksen Universal Picturesin kanssa. Wanger sai Oscar-gaalassa 1946 kunnia-Oscarin elokuva-akatemian johtajana. Hänelle myönnettiin kunnia-Oscar myös 1949 elokuvasta "Orleansin neitsyt". Wanger oli vihainen elokuvan huonosta markinnoinnista ja syytti RKO Picturesin johdassa ollutta Howard Hughesia "Orleansin neitsyen" huonosta menestyksestä. Wanger ei suostunut vastaanottamaan kunnia-Oscaria, sillä hän oli vihainen myös elokuva-akatemialle, joka ei ollut valinnut elokuvaa paras elokuva -ehdokkaaksi.


title: Walter Wanger

text: Wangerin ura oli jo valmiiksi laskusuunnassa, kun hänet tuomittiin neljäksi kuukaudeksi vankilaan 1952. Wanger oli ampunut vaimonsa Joan Bennettin rakastajaa nivusiin. Wanger jatkoi uraansa kuitenkin seuraavaksi Allied Artistsilla. Hänen viimeiseksi elokuvakseen jäi 1963 valmistunut "Kleopatra". Elokuvan taustalla vaikutti 20th Century Fox. "Kleopatra" oli pahasti epäonnistunut projekti, sillä sen tuottamiseen meni viisi vuotta ja ohjaajaa sekä näyttelijöitä vaihdettiin usein. Elokuva oli taloudellinen floppi. Darryl F. Zanuck erotti Wangerin hieman ennen kuvausten loppumista.


title: Teheranin konferenssi

text: Teheranin konferenssi oli Neuvostoliiton, Ison-Britannian ja Yhdysvaltain järjestämä kokous toisen maailmansodan aikana Teheranissa 28. marraskuuta – 1. joulukuuta 1943. Siihen osallistuivat Neuvostoliiton kommunistisen puolueen pääsihteeri Josif Stalin, Britannian pääministeri Winston Churchill ja Yhdysvaltain presidentti Franklin Roosevelt avustajineen.


title: Teheranin konferenssi

text: Kokouksen pääaiheena oli toisen sotarintaman avaaminen Länsi-Eurooppaan. Stalin suostuikin hyökkäystoimiin itärintamalla samaan aikaan tulevan Länsirintaman kanssa.


title: Teheranin konferenssi

text: Kokouksessa määriteltiin liittoutuneiden sodantavoitteita tuleville vuosille, muun muassa operaatio Overlord eli Normandian maihinnousu. Churchillin tavoitteena oli estää Neuvostoliittoa valtaamasta koko Itä-Eurooppaa siten, että länsiliittoutuneet olisivat nousseet maihin Balkanilla ja edenneet etelästä kohti Itä-Eurooppaa, kun taas Neuvostoliitto ja Yhdysvallat pitävät tehokkaimpana Saksaan vaikuttamisen menetelmänä maihinnousua Ranskaan.


title: Teheranin konferenssi

text:
Sotilaallisten toimien ohella konferenssissa keskusteltiin poliittisista linjauksista ja rajalinjoista. Esimerkiksi Stalin toi esille Neuvostoliiton kiinnostuksen Baltiasta ja Itä-Preussiin kuuluneesta Itämeren rannikkoalueesta.
Roosevelt oli valmis tiedustelemaan Neuvostoliiton kantaa brittiläisten ja yhdysvaltalaisten joukkojen tehokkaaksi käyttämiseksi. Churchill kannatti varauksin Neuvostoliiton tapaan hyökkäystä Pohjois- tai Luoteis-Ranskaan, mutta toisaalta myös operaatioita etelästä, jotka kuljetuskapasiteettivaikeuksien myötä siirtäisivät Normandian maihinnousun toteutumisajankohtaa myöhäisemmäksi, jolloin Neuvostoliitto todennäköisesti kykenisi etenemään hitaammin kohti Berliiniä. Churchill ehdotti ennen maihinnousua suoritettavaksi hyökkäystä Roomaan sen valtaamiseksi ja maihinnousua Adrianmerellä. Tarkoituksena oli lisäksi tukea Normandian maihinnousua hyökkäyksellä Etelä-Ranskasta. Näin maihinnousu olisi siirtynyt touko–kesäkuulta 1944 elokuuhun 1944.


title: Teheranin konferenssi

text: Konferenssiin osallistuivat kolmen maan valtuuskunnat. Neuvostoliitosta olivat edustettuina Neuvostoliiton johtaja Josif Stalin, Neuvostoliiton ulkoasiainkansankomissaari Vjatšeslav Molotov ja marsalkka Kliment Vorošilov. Isoa-Britanniaa edustivat pääministeri Winston Churchill, ulkoministeri Anthony Eden, Moskovan-suurlähettiläs Archibald Kerr, yleisesikunnan päällikkö Alan Brooke, sotamarsalkka John Dill, merivoimien komentaja Andrew Cunningham, ilmavoimien komentaja Hastings Ismay ja Britannian Moskovan-sotilasedustuston päällikkö, kenraali Geffard Martel. Yhdysvaltoja edustivat presidentti Franklin Roosevelt, erityisneuvonantaja Harry Hopkins, Moskovan-suurlähettiläs Averell Harriman, esikuntapäällikkö George Marshall, laivaston komentaja amiraali Ernest King, armeijan ilmavoimien komentaja Henry H. Arnold, maavoimien huoltopäällikkö Brehom Somerwell, presidentin esikuntapäällikkö William Leahy ja Yhdysvaltain Moskovan-sotilasedustuston päällikkö John Deane.


title: Teheranin konferenssi

text: Keskeisellä sijalla konferenssissa oli keventää Neuvostoliiton taakkaa ja nopeuttaa Saksan häviötä maihinnousulla Ranskaan. Vastineeksi Neuvostoliitto lupasi hyökätä Japania vastaan Itä-Aasiassa heti, kun Saksa olisi hävinnyt Euroopassa. Yhdysvalloille Neuvostoliiton sota Itä-Aasiassa oli hyödyllinen tässä vaiheessa siksi, että Japanin tappiota voitaisiin jouduttaa. Myöhemmin tämä tavoite ei ollut Yhdysvalloille enää välttämätön, koska Japani saatettiin kukistaa uhkaamalla sitä laajamittaisella ydinaseen käytöllä, jolloin Neuvostoliiton tuki Yhdysvalloille muodostui merkityksettömäksi. Yhdysvaltain myöhemmin muuttuneesta asenteesta huolimatta Neuvostoliitto alkuperäisen lupauksensa mukaisesti hyökkäsi elokuussa Japanin hallussa pitämään Mantšuriaan. Neuvostoliitolla ja Japanilla oli elokuussa 1945 voimassa oleva 1941 viideksi vuodeksi solmittu hyökkäämättömyyssopimus.


title: Teheranin konferenssi

text: Jo ennen Teheranin konferenssia, lokakuun lopulla 1943, Moskovassa oli laadittu ja hyväksytty kolmen suuren sopimus, jossa todettiin Hitlerin Saksan armeijan syyllistyneen miehittämillään alueilla julmuuksiin, joukkomurhiin ja teloituksiin. Siksi liittoutuneet tähdensivät, että Saksan kanssa solmittavan aseleposopimuksen jälkeen kaikki saksalaiset upseerit ja sotilaat, jotka olivat sellaisista teoista vastuussa tai niihin myötävaikuttaneet, tultaisiin lähettämään niihin maihin, joissa rikokset oli tehty, ja siellä tuomitsemaan vapautuneiden maiden uusien hallitusten toimesta näiden maiden lakien mukaisesti. Tästä julistuksesta Teheranissa keskusteltaessa Stalin esitti – Winston Churchillin saaman käsityksen mukaan ilmeisesti vakavissaan – saksalaisten upseerien joukkoteloituksia, mihin Yhdysvaltain presidentti Franklin Roosevelt ja Neuvostoliiton ulkoministeri Vjatšeslav Molotov olivat näyttäneet suhtautuvan hyväksyvästi. Heti tämän kuultuaan Churchill nousi raivostuneena pöydästä ja poistui toiseen huoneeseen, jonne Stalin seurasi häntä hetken kuluttua sanoen laskeneensa leikkiä.


title: Teheranin konferenssi

text: Neuvostoliiton johtaja Josif Stalin ruoti Teheranin konferenssissa kovasanaisesti myös Suomelle asetettavia rauhanehtoja. Hänen mielestään Suomen poliittinen johto kuvitteli yhä Saksan voivan voittaa suursodan, ja siksi suomalaisille olisi annettava kunnollinen opetus. Suomalaisten olisi alistuttava sotakorvauksiin, jotka olisivat 50 prosenttia Neuvostoliitolle aiheutettujen vahinkojen todellisesta määrästä, ja vuoden 1940 Moskovan rauhansopimuksen mukaisten rajojen palauttamiseen voimaan. Lisäksi Neuvostoliitto voisi tarvittaessa miehittää osia Suomesta sotakorvausten maksun vakuudeksi. Toisaalta Stalin sanoi jokaisen sellaisen maan, joka on taistellut itsenäisyytensä puolesta niin urhoollisesti kuin Suomi, ansaitsevan tiettyä kunnioitusta.


title: Teheranin konferenssi

text: Otto Skorzenyn mukaan konferenssin päävieraiden surmaamiseksi tai vangitsemiseksi oli Saksan Abwehrin valmisteltavaksi annettu operaatio Pitkä hyppy. Operaatiota Iranissa valmisteli Roman Gramota. Hankkeen valmistelijat pudotettiin laskuvarjoilla Iraniin Krimiltä lähteneistä lentokoneista. Gramotan toimet Iranissa ilmoitti brittiläisille sveitsiläinen Ernst Merzer. Hän oli soluttautunut brittitiedustelun toimeksiannosta Abwehriin, jonka käskystä hän oli siirtynyt 1940 Teheraniin kaupallisten toiminimien edustajaksi. Saksalaisten jouduttua kesällä 1941 lähtemään Iranista Ernst Merzer oli jäänyt sveitsiläisenä saksalaisten tiedustelijoiden pää- ja yhdysmieheksi Teheraniin. Neuvostoliittolaiset saivat tiedon asiasta saksalaisena yliluutnanttina esiintyvältä Paul Siebertiltä, joka oli neuvostoliittolainen tiedustelija Nikolai Kuznetsov. Paul Siebert palveli Ukrainassa ja sai tietonsa SS-Sturmbannführer Ulrich von Ortelilta, joka oli luvannut tutustuttaa Paul Siebertin Otto Skorzenyyn.


title: Teheranin konferenssi

text: Neuvostoliittolaiset varoittivat asiasta yhdysvaltalaisia, joiden turvallisuustoimista vastannut Michael Reilly ottikin asian vakavasti. Lopulta kaupungissa matkustamisen vähentämiseksi Franklin Roosevelt asui Neuvostoliiton Teheranin-suurlähetystössä konferenssin ajan.


Those Were the Days – The Best of Leningrad Cowboys on suomalaisen Leningrad Cowboys -yhtyeen kahden CD:n kokoelmalevy, joka julkaistiin huhtikuussa 2009. Se sisältää 34 kappaletta yhtyeen uran varrelta sekä lisäksi pelikortit. Kokoelma on yhtyeen ja ABC-ketjun yhteistyötä, ja sitä myydään ainoastaan ABC-liikennemyymälöissä.


title: Mehiläiset

text: Mehiläiset ("Anthophila") ovat pistiäisten ("Hymenoptera") lahkoon kuuluva ryhmä. Ne kuuluvat yläheimoon mesipistiäiset ("Apoidea").


title: Mehiläiset

text: Useimmat mehiläislajit eivät muodosta yhdyskuntaa vaan viihtyvät erakkona. Ryhmän tunnetuin laji on tarhamehiläinen ("Apis mellifera"). Se elää parvissa ja sitä käytetään mehiläistuotteiden kuten hunajan tuotantoon.


title: Henry King

text: Henry King (24. tammikuuta 1886 Christiansburg, Virginia, Yhdysvallat – 29. kesäkuuta 1982 Toluca Lake, Kalifornia, Yhdysvallat) oli Golden Globe -palkittu yhdysvaltalainen elokuvaohjaaja ja yksi Yhdysvaltain elokuva-akatemian perustajista.


title: Vuoriraitakaija

text: Vuoriraitakaija ("Psittacella brehmii") on keskikokoinen Papua-Uudessa-Guineassa elävä kaijalaji. Laji on nimetty Christian Ludwig Brehmin kunniaksi.


title: Vuoriraitakaija

text: Vuoriraitakaija on noin 24 cm pitkä ja painaa 94–120 g. Lajista tunnetaan neljä alalajia ja muotojen välillä on värieroja. Koiraan höyhenpuku on selkäpuolelta ja yläperästä vihertävä keltaisin raidoin, myös rinnassa on sama kuvionti. Vatsa on vihreä, alaperä punainen ja pää ruskea. Nokka on siniharmaa ja valkokärkinen, iiris punainen ja jalat harmaat. Naaras muistuttaa koirasta mutta sen alapuoli kurkusta alaspäin on kokonaan vihreä. Nuoret linnut muistuttavat naarasta, niiden rinnassa on kapeaa himmeänkeltaista raidoitusta.


title: Vuoriraitakaija

text: Linnut elävät yksittäin tai pareittain, ja ovat hyvin arkoja. Vuoriraitakaija on hyvin harvinainen lemmikkinä, sillä se on arka ja vaikeahoitoinen, ja yritykset ovat yleensä päättyneet linnun nopeaan kuolemaan.